প্রকাশ্যে এল নরেন্দ্র মোদীর সম্পত্তির পরিমাণ! কত কোটি টাকার মালিক মোদীজি?\nহোম খবর প্রকাশ্যে এল নরেন্দ্র মোদীর সম্পত্তির পরিমাণ! কত কোটি টাকার মালিক মোদীজি?\n19, Sep, 2018 2:21 am\nএমনিতেই আমরা প্রত্যেকেই অন্যের ধন সম্পত্তি নিয়ে খোঁজ খবর রাখতে ভালোবাসি। যতই হোক সম্পত্তির হিসাব পেলে বোঝা যায় সেই মানুষের অর্থনৈতিক অবস্থা। অনেকেই তাদের সম্পত্তির হিসাব প্রকাশ্যে জন সম্মুখে আনতে চায় না। তাতে বন্ধুর চেয়ে শত্রুর সংখ্যা বেড়ে যায়। আর শিল্পপতি বা ক্রিকেটার, বলিউড অভিনেতা, ফুটবলার এদের সম্পত্তির হিসাব আমরা খবরের শিরোনামে অনেক বারই পেয়ে থাকি। তারা বছরে যখন আয়কর দেয় সরকারকে তখন ফলাও করে সংবাদের শিরোনামে উঠে আসে এই সমস্ত খবর। এইসব খবরে সাধারণ মানুষ থেকে তাদের ফ্যানরা বুঝতে পারে তাদের পছন্দের খেলোয়াড়ের বাজারে মূল্য এবং খ্যাতি।যেমন বর্তমানে ভারতীয় ক্রিকেটার বিরাট কোহলির ব্র্যান্ড ভ্যালু সবচেয়ে বেশি। তাই তার বাৎসরিক আয় ভারতের অন্যান্য যেকোনো ধরনের খেলোয়াড় থেকে বেশি।\nকিন্তু মুস্কিলটা হয় রাজনৈতিক নেতা নেত্রীদের নিয়ে। আমরা তাদের স্থাবর অস্থাবর সম্পপ্তির যা হিসাব তারা নির্বাচন কমিশনে দেয়, তা যে একপ্রকার সাধারণ মানুষের চোখে ধুলো দেওয়া হয়, তাতে অনেকেই একমত। কিন্তু তবুও যেসব খবর আমরা সংবাদপত্রের মাধ্যমে বা সোশ্যাল মিডিয়ায় জানতে পারি তাতেই আমাদের চক্ষু চড়কগাছ হয়ে যায়। যেমন জয়া বচ্চন ভারতের মহিলা রাজনৈতিক সাংসদদের মধ্যে সবচেয়ে বেশি ধনী। কিন্তু আমাদের সবচেয়ে বেশি আকর্ষণ থাকে যে ব্যক্তিদের নিয়ে তারা হলেন সাংবিধানিক প্রধান। যেমন রাষ্ট্রপতি বা প্রধানমন্ত্রী।\nসম্প্রতি কেন্দ্রীয় সরকার তাদের বিভিন্ন মন্ত্রী এবং অফিসারদের সম্পত্তির মুক্ত ঘোষণার যে নীতি নিয়েছিল, তারই অংশ হিসাবে ২০১৮ সালের মার্চ ৩১ পর্যন্ত ভারতের প্রধানমন্ত্রীর সম্পত্তির হিসাব প্রকাশ করেছে। আর এই তথ্য থেকে অনেক কিছুই জানা যাচ্ছে। যেমন প্রধানমন্ত্রীর কাছে নগদ টাকা হিসাবে মার্চ মাসের হিসাব অনুযায়ী ৪৮,৯৪৪ টাকা। তার ব্যাংকের থাকা অর্থের পরিমাণ ১ কোটি টাকা। এবং তার স্থাবর এবং অস্থাবর সম্পত্তির পরিমান প্রায় বর্তমান বাজার মূল্য ১ কোটি টাকা। অর্থাৎ বর্তমানে তার থাকা সম্পত্তি এবং টাকার পরিমাণ দাঁড়ায় ২ কোটি টাকার কিছু বেশি।\nতার কাছে সোনার জিনিস হিসাবে আছে ৪ টি রিং যার বাজার মূল্য ১,৩৮,০৬০ টাকা। এছাড়াও তার কিছু টাকা অর্থাৎ ২ লক্ষ টাকার মতো কোন এক ব্যবসায় নিয়োজিত আছে। সবচেয়ে মজার যে খবর প্রকাশিত হয়েছে তাতে ভারতের প্রধানমন্ত্রীর ব্যক্তিগত নিজস্ব মালিকানায় কোন চার চাকা গাড়ি এবং দুই চাকা বাইক নেই। স্থাবর সম্পত্তির মধ্যে তার গান্ধীনগরে থাকা বাড়িজমির এক চতুর্থাংশ মালিকানা আছে। বিভিন্ন বছরে তিনি সেখানে ২,৪৭,২০৮ টাকার মতো বিনিয়োগ করেছেন। যার মূল্য বর্তমানে প্রায় ১ কোটি টাকা যা তিনি তৎকালীন ২০০২ সালে ১.২০ লক্ষ টাকায় কিনেছিলেন।\nএছাড়াও প্রধানমন্ত্রীর ব্যক্তিগত কোন ঋণ নেই কোন প্রতিষ্ঠান বা ব্যাংকের কাছে। তার ভারতীয় স্টেট ব্যাংকের গান্ধীনগর শাখায় ১১,২৯,৬২০ টাকা সঞ্চিত আছে। এবং অন্য একটি স্টেট ব্যাংকের অন্য শাখায় ১,০৭,৯৬,২৮৮ টাকার মতো সঞ্চিত আছে। এছাড়াও কর ছাড় বন্ড হিসাবে L&T বিনিয়োগকারী সংস্থায় ২০,০০০ টাকা নিয়োজিত আছে। এবং জাতীয় সঞ্চয় প্রকল্পে ৫,১৪,২১৫ টাকা এবং ভারতীয় জীবনবীমা প্রকল্পে ১,৫৯,২৮১ টাকা আছে।\nগুজরাটের মুখ্যমন্ত্রী থাকাকালীন উনি নিজের মাইনে থেকে ২২ লক্ষ টাকা জমা করেছিলেন কিন্তু মুখ্যমন্ত্রী পদ ত্যাগ করে দিল্লি আসার পথে উনি সেই টাকা গরিব মেয়েদের জন্য দান করেছিলেন। মোদীজির সমকালীন অনান্য বড়ো নেতানেত্রীদের সম্পত্তির হিসেব দেখলে দেখা যায় সকলেই প্রধানমন্ত্রী মোদীর থেকে অনেক গুন বেশি সম্পত্তির মালিক। আপনারা জেনে অবাক হবেন প্রতিবেশী দেশ পাকিস্থানের প্রধানমন্ত্রীর(নওয়াজ শরীফ) সম্পত্তি নরেন্দ্র মোদীর থেকে ৬০০০ গুন বেশি।\nপ্রধানমন্ত্রী ভারতবর্ষের মতো বড় দেশের সম্পত্তির ইকোনমির দেখভাল করলেও প্রধানমন্ত্রী কাছে নিজের কোনো গাড়ি নেই।। উনি জনধন যোজনার নাম ২০ কোটির বেশি ব্যাংক এর খাতা খেলানোর ব্যবস্থা করলেও, দেশের রাজধানী দিল্লিতে উনার কোনো একাউন্ট নেই।\nপ্রধানমন্ত্রী বিদেশে যেসব নেতাদের সাথে উঠা বসা করেন তাদের অনেকেরই নিজের বিমান বা জেট রয়েছে কিন্তু প্রধানমন্ত্রী অলংকার বলতে শুধু মাত্র ৪ টি আংটি রয়েছে।


অস্থিতিশীলতা সৃষ্টি করে দেশের ভাবমূর্তি নষ্টের অপচেষ্টা মেনে নেওয়া হবে না ঃ শ ম রেজাউল করিম অস্থিতিশীলতা সৃষ্টি করে দেশের ভাবমূর্তি নষ্টের অপচেষ্টা মেনে নেওয়া হবে না ঃ শ ম রেজাউল করিম – JHALAKATI BARTA\nজাতীয়, বরিশাল বিভাগ, মূল সংবাদ, রাজনীতি\nস্বাধীনতার সুবর্ণজয়ন্তীতে বিদেশি রাষ্ট্র ও সরকার প্রধানদের অবস্থানের সময় অস্থিতিশীলতা সৃষ্টি করে দেশের ভাবমূর্তি নষ্টের অপচেষ্টা করলে কোনভাবে মেনে নেওয়া হবে না বলে মন্তব্য করেছেন মৎস্য ও প্রাণিসম্পদ মন্ত্রী শ ম রেজাউল করিম। শনিবার (২৭ মার্চ) স্বাধীনতার সুবর্ণজয়ন্তী এবং বাংলাদেশ স্বল্পোন্নত দেশ থেকে উন্নয়নশীল দেশে উত্তরণ উপলক্ষ্যে পিরোজপুরের নেছারাবাদ উপজেলা প্রশাসন আয়োজিত আলোচনা সভায় রাজধানীর বেইলি রোডের সরকারি বাসভবন থেকে ভার্চুয়ালি সংযুক্ত হয়ে প্রধান অতিথির বক্তব্যে মন্ত্রী এ মন্তব্য করেন। এসময় মন্ত্রী বলেন, “স্বাধীনতার সুবর্ণ জয়ন্তীর এ সময়ে বাংলাদেশ উন্নয়ন ও সমৃদ্ধির পথে এগিয়ে যাচ্ছে প্রধানমন্ত্রী শেখ হাসিনার নেতৃত্বে। এমন একটি চমৎকার সময়েও দেশের অভ্যন্তরে সাম্প্রদায়িকতার বিষবাষ্প ছড়ানোর জন্য পাকিস্তানি প্রেতাত্মাদের কেউ কেউ মাথাচাড়া দিয়ে উঠার চেষ্টা করছে। কিন্তু তারা ভুলে গেছে এ বাংলাদেশ রাম-রহিমের বাংলাদেশ, এ বাংলাদেশ হিন্দু, মুসলিম, বৌদ্ধ, খ্রিস্টানের বাংলাদেশ। এ বাংলাদেশে ধর্মের ঊর্ধ্বে গিয়ে আমাদের একটি পরিচয় আছে। সে পরিচয়, আমরা বাঙালি, আমরা বাংলাদেশের নাগরিক। এ বাংলাদেশে নতুন করে যদি কেউ ধর্মীয় উসকানি সৃষ্টি করে সাম্প্রদায়িক সম্প্রীতি নষ্ট করতে চায় তাদেরকে কঠোরভাবে দমন করা হবে। কোনভাবেই এ বাংলাদেশে সাম্প্রদায়িক সম্প্রীতি নষ্ট হতে দেওয়া হবে না।”\nএ প্রসঙ্গে শ ম রেজাউল করিম আরো যোগ করেন, “ইসলাম শান্তির ধর্ম। ইসলাম অপর ধর্মে আঘাত করায় বিশ্বাস করে না, অপর ধর্মাবলম্বীদের অধিকারে হস্তক্ষেপ করায় বিশ্বাস করে না। এই শান্তির ধর্ম ইসলামের নাম ব্যবহার করে যারা ’৭১ সালে লুণ্ঠন করেছে, ধর্ষণ করেছে, জোরপূর্বক ধর্মান্তরিত করেছে তাদের চেহারা আমরা চিনি। তাদের প্রেতাত্মারা আবার মাথাচাড়া দেয়ে উঠার চেষ্টা করছে। যুদ্ধাপরাধী, সাম্প্রদায়িক গোষ্ঠীর বিচার শেখ হাসিনা করেছেন। প্রয়োজনবোধে সাম্প্রদায়িক সম্প্রীতি বিনষ্টকারীদের কঠোর বিচারের মুখোমুখি করা হবে। শান্তির বাংলাদেশকে কোনভাবে ধ্বংস করতে দেওয়া হবে না।”\nস্বাধীনতার ৫০ বছরে দেশের উন্নয়ন চিত্র তুলে ধরে মন্ত্রী এসময় বলেন, “১৯৭২ সালে আমাদের অর্থনীতির আকার ছিল ০.৫৮ বিলিয়ন ডলার যা আজ ৩৪৮ বিলিয়ন ডলার, মাথাপিছু আয় ছিল ১২৯ ডলার যা বর্তমানে ২০৬৪ ডলারে উন্নীত হয়েছে, দারিদ্র্যের হার ছিল ৮৮ শতাংশ যা আজ ২০ শতাংশে নেমেছে, গড় আয়ু ছিল ৪৭ বছর যা এখন ৭২.৬ বছর, শিক্ষার হার ছিল ২০.৯ শতাংশ যা আজ ৭২.৮ শতাংশে উন্নীত হয়েছে, বিদ্যুতের উৎপাদন ছিল মাত্র ৪০০ মেগাওয়াট, আজ ২৪ হাজার মেগাওয়াট বিদ্যুৎ উৎপাদন হচ্ছে, খাদ্য উৎপাদন ছিল ১ কোটি ৮ লক্ষ টন, আজ ৪ কোটি ৫৪ লক্ষ টন খাদ্য উৎপাদন হচ্ছে। ১৯৭২ সালে আমাদের বাজেট ছিল মাত্র ৭৮৬ কোটি টাকার, এখন ৫ লক্ষ ৬৮ হাজার কোটি টাকার বাজেট বাংলাদেশ প্রণয়ন করেছে, বার্ষিক উন্নয়ন কর্মসূচিতে বরাদ্দ ছিল ৫০১ কোটি টাকা, যা এখন ২ লক্ষ ৫ হাজার কোটি টাকায় পৌঁছেছে। আমাদের এখন খাদ্যে স্বয়ংসম্পূর্ণতা এসেছে। মৎস্য ও গবাদিপশু উৎপাদনে আমরা স্বয়ংসম্পূর্ণতা অর্জন করেছি। এ উন্নত-সমৃদ্ধ অবস্থার কারণেই উন্নয়নশীল দেশে উত্তরণে জাতিসংঘ চূড়ান্ত সুপারিশ করেছে। ফলে বাংলাদেশ বিশ্বের বুকে মাথা তুলে দাঁড়াবার গৌরবময় স্থানে পৌঁছেছে। আমরা সকলে এ গৌরবের অংশীদার। আমরা ২০৪১ সালের পূর্বেই সমৃদ্ধ-উন্নত বাংলাদেশে পৌঁছে যাব। যে স্বপ্ন বঙ্গবন্ধু শেখ মুজিবুর রহমান দেখেছিলেন। যে স্বপ্ন দেখে বীর মুক্তিযোদ্ধারা জীবন দিয়েছিলেন। এ সাফল্য সম্ভব হয়েছে বঙ্গবন্ধুর স্বপ্নের পরিকল্পনা এবং প্রধানমন্ত্রী শেখ হাসিনার দৃপ্ত প্রত্যয়, বুদ্ধিমত্তা, সাহসিকতা, সততা এবং পরিশ্রমের কারণে।”\n“বঙ্গবন্ধুর জন্ম শতবার্ষিকী ও স্বাধীনতার সুবর্ণজয়ন্তী উপলক্ষ্যে পৃথিবীর বৃহত্তম গণতান্ত্রিক রাষ্ট্র ভারতের প্রধানমন্ত্রী নরেন্দ্র মোদী বাংলাদেশের প্রশংসা করে বলেছেন, যেভাবে বাংলাদেশকে শেখ হাসিনা এগিয়ে নিয়ে যাচ্ছেন, এটা বিশ্বের বিস্ময়। পৃথিবীর অনেক রাষ্ট্র ও সরকার প্রধান এসময় বাংলাদেশে এসেছেন। যুক্তরাষ্ট্রের প্রেসিডেন্ট জো বাইডেন, যুক্তরাজ্যের প্রধানমন্ত্রী বরিস জনসনসহ অনেকেই বাংলাদেশের বিস্ময়কর উন্নয়নের প্রশংসা করেছেন। সারাবিশ্ব বলছে ঈর্ষা করার মতো উন্নয়ন বাংলাদেশ করতে পারছে”- যোগ করেন শ ম রেজাউল করিম।\nনেছারাবাদ (স্বরূপকাঠি) উপজেলা নির্বাহী কর্মকর্তা মো. মোশারেফ হোসেনের সভাপতিত্বে নেছারাবাদ উপজেলা পরিষদ চেয়ারম্যান আব্দুল হক, ভাইস চেয়ারম্যান রনি দত্ত, সহকারী কমিশনার (ভূমি) মো. বশির গাজী, উপজেলা স্বাস্থ্য কর্মকর্তা মো. ফিরোজ কিবরিয়া, নেছারাবাদ থানার ভারপ্রাপ্ত কর্মকর্তা আবির মোহাম্মদ হোসেন, মুক্তিযোদ্ধা কমান্ডার কাজী সাখাওয়াত, সাংবাদিক নজরুল ইসলাম প্রমুখ আলোচনা সভায় বক্তব্য প্রদান করেন। সংবাদ বিজ্ঞপ্তি।


স্বাস্থ্যমন্ত্রী ও ডিজি’র অপসারণের দাবি কমিউনিস্ট লীগের | United news 24\nPosted by: Sub Editor in রাজনীতি 15/07/2020\nঢাকা :: বর্তমান করোনা পরস্থিতিতে সরকারের অব্যবস্থাপনা, লুটপাট বিশেষ করে স্বাস্থ্য মন্ত্রণালয় বারংবার ব্যর্থতার পরিচয় দিয়েছে। দুর্নীতিবাজ, ব্যর্থ স্বাস্থ্যমন্ত্রী ও ডিজি’র অপসারণ, স্বাস্থ্যখাতে লুটপাট-জালিয়াতির সাথে জড়িতদের গ্রেফতার ও বিচার এবং করোনা চিকিৎসাসহ জনগণের স্বাস্থ্যসেবা নিশ্চিতের দাবিতে আজ ১৫ জুলাই বেলা ১২টায় মহাখালীস্থ স্বাস্থ্য অধিদপ্তরের সামনে বাংলাদেশের ইউনাইটেড কমিউনিস্ট লীগের বিক্ষোভ সমাবেশ অনুষ্ঠিত হয়।\nইউনাইটেড কমিউনিস্ট লীগের ঢাকা মহানগর সম্পাদক কমরেড নজরুল ইসলামের সভাপতিত্বে বিক্ষোভ কর্মসূচিতে বক্তব্য রাখেন মেডিসিন বিশেষজ্ঞ অধ্যাপক ডা. হারুন অর রশিদ, জাতীয় গণতান্ত্রিক শ্রমিক ফেডারেশনের আহ্বায়ক শামীম ইমাম, বিপ্লবী ছাত্র মৈত্রী’র সভাপতি ইকবাল কবীর, প্রমূখ। সমাবেশ সঞ্চালনা করেন কমরেড অনুপ কুণ্ড।\nবিক্ষোভ কর্মসূচিতে বক্তারা বলেন, করোনা সংক্রমণের শুরু থেকেই আমরা স্বাস্থ্য মন্ত্রণালয় ও অধিদপ্তরের দায়িত্বহীনতা, চিকিৎসা ক্ষেত্রে ব্যাপক গাফিলতি, দুর্নীতি দেখছি। মাস্ক, পিপিইসহ চিকিৎসকদের সুরক্ষা পোষাক নিয়ে নানা লুটপাটের চিত্র সামনে আসে। সরকার এই মহামরীর সময়েও গণমানুষের স্বাস্থ্যসেবা ও খাদ্যে নিরাপত্তার কোন দায়িত্ব না নিয়ে উল্টো লুটপাটকারীদের তোষণ করেছে। করোনা পরীক্ষার নামে চিকিৎসাকে বাণিজ্যিক ও দুর্নীতির দিকেই ঠেলে দেয়া হয়েছে। সম্প্রতি রিজেন্ট হাসপাতাল ও জেকেজি হেলথকেয়ারের কেলেঙ্কারির সংবাদ গণমাধ্যমে এসেছে। রিজেন্ট হাসপাতালকে করোনা টেস্টের অনুমতি দেয়া নিয়ে স্বাস্থ্য মন্ত্রণালয় ও অধিদপ্তর পরস্পরকে দোষারোপ করেছে। কেউ দায় নিতে চাচ্ছে না। আবার ডা. সাবরিনা দিনের পর দিন করোনার স্যাস্পল সংগ্রহের নামে ভূয়া রির্পোট দিয়েছে টাকার বিনিময়ে। এই ঘটনাগুলোই স্পষ্ট করে যে, এই ধরণের ব্যক্তিমালিকানাধীন নাম স্বর্বস্ব ক্লিনিকগুলো আসলে রোগীদের জিম্মি করে টাকার পাহাড় গড়ছে কোন রকম জবাবদিহিতা ছাড়া। নানাভাবে সংবাদ বেরিয়েছে এই দুর্নীতির সাথে স্বাস্থ্যখাতের মন্ত্রী ও কর্মকর্তারা প্রত্যক্ষভাবেই জড়িত। স্বাস্থ্যখাত সংশ্লিদের গাফিলতি-মিথ্যাচার আজ সারাদেশের মানুষকে গণহত্যার দিকে ঠেলে দিয়েছে। চিকিৎসা ও খাদ্য অভাবে মানুষের মৃত্যুর মিছিল দিন দিন বেড়েই চলেছে। তাই অবিলম্বে দুর্নীতিবাজ, ব্যর্থ স্বাস্থ্যমন্ত্রী ও ডিজি’র অপসারণ এবং দুর্নীতির সাথে জড়িদের গ্রেফতার ও বিচার করতে হবে।\nনেতৃবৃন্দ আরো বলেন, এখন সরকার নানা নাটকীয়তার মধ্যে দিয়ে ডা. সাবরিনা ও সাহেদকে গ্রেফতার করেছে ঠিকই কিন্তু দুর্নীতি-লুটপাটের গডফাদাররা ধরাছোয়ার বাইরে থেকে যাচ্ছে। বর্তমান ফ্যাসিবাদী, ভোটারবিহীন সরকার সত্যিকার অর্থে জনগণের ন্যূনতম কোন দায়িত্ব নিচ্ছে না। বরং তারা উন্নয়নের কথা বলে লুটপাটের পথকেই প্রশস্ত করছে।\nকরোনা পরিস্থিতিতে সরকারের গণবিরোধী চরিত্র আরো স্পষ্ট হয়েছে। এই সরকার ক্ষমতায় থাকলে মানুষের স্বাস্থ্য, খাদ্য ও জানমালের নিরাপত্তা নিশ্চিত করা সম্ভব নয়। তাই শ্রমিক-কৃষক-ছাত্র-জনতার ঐক্যবদ্ধ বিপ্লবী আন্দোলনের মাধ্যমে উচ্ছেদ করে জনগণতান্ত্রিক বাংলাদেশ প্রতিষ্ঠার সংগ্রামকে জোরদার করা আহ্বান জানান নেতৃবৃন্দ। -প্রেস বিজ্ঞপ্তি\nPrevious: যমুনা গ্রুপের চেয়ারম্যান নুরুল ইসলামের মাগফিরাত কামনায় মনপুরায় দোয়া-মিলাদ\nNext: লকডাউনে দুই প্রকৌশলী পড়ুয়া ভাইয়ের উদ্যোগ


‘ফরহাদ মজহারের বক্তব্য আর তদন্ত মিলছে না’ – Dhakar News-ঢাকার নিউজ\nHome 20 দেশের খবর 20 ‘ফরহাদ মজহারের বক্তব্য আর তদন্ত মিলছে না’\nPosted by: Dhakar News in দেশের খবর, সর্বশেষ নিউজ July 13, 2017\t0 1,152 Views\n“ফরহাদ মজহার সাহেব আদালতে ১৬৪ ধারায় যে বক্তব্য দিয়েছেন, সেটির তদন্ত করতে গিয়ে আমরা যে সিসিটিভি ফুটেজ পেয়েছি, কললিস্ট পেয়েছি, বস্তুগত সাক্ষ্যপ্রমাণ পেয়েছি, তার সঙ্গে ওনার বক্তব্যের কোন মিল নেই।”তিনি আরও বলছেন, “তারপরেও বলবো, চূড়ান্ত সিদ্ধান্তে আসার জন্য আমাদের আরো দুই একদিন সময় লাগবে। কারণ আমরা ইতিমধ্যে যেসব তথ্য সংগ্রহ করেছি, সেই তথ্যের বিচার বিশ্লেষণ চলছে। দুই একদিন পরেই পুলিশ মহাপরিদর্শক এ বিষয়ে বিস্তারিত জানাবেন।”\nকিন্তু এসব জটিলতায় তদন্ত নিয়েই আস্থাহীনতায় ভুগছেন মি. মজহারের পরিবার।মি. মজহারের স্ত্রী ফরিদা আখতার বলছেন, “অপহরণ হওয়ার যেসব লক্ষণ যেমন, তিনি আমাকে জানিয়েছেন যে, তাকে ধরে নিয়ে যাচ্ছে, মেরে ফেলবে, টাকার কথা বলা, এসব সারাদিন আমি যত ফোন পেয়েছি, মেসেজ পেয়েছি, সবই সাথে সাথে পুলিশকে জানিয়েছি। কারণ তারা আমার ওখানেই বসে ছিলেন।”\n“ফোনটাও তারা ট্র্যাক করছিলেন। ফোনে যেহেতু তার কণ্ঠ আছে, তার মানে তিনিও সেখানে ছিলেন। তাহলে তখনি তো তাদের তাকে (ফরহাদ মজহার) পাওয়া উচিত ছিল। এখন তারা কী তদন্ত করছেন, কাদের জবানবন্দি নিচ্ছেন, তাদেরকে কি অবস্থায় কথা বলানো হচ্ছে, তা তো আমরা জানি না!”\nতিনি প্রশ্ন তোলেন, “ওখানেই তো তারা তাকে ধরতে পারতো। তাহলেও তো বোঝা যেত এটা অপহরণ কি না?”\n”বরং মনে হচ্ছে, এই অপহরণের ঘটনাটিকে অন্য দিকে নেওয়ার চেষ্টা হচ্ছে।” তিনি বলছিলেন।\nPrevious: অজানা রোগে ৯ শিশুর মৃত্যু\nNext: মানুষের কল্যাণে যে কোন ত্যাগ স্বীকার করব :প্রধানমন্ত্রী


ভয়াবহ বাইক দুর্ঘটনায় জখম দক্ষিণী সুপারস্টার! আশঙ্কাজনক অবস্থায় হাসপাতালে ভর্তি সাই ধরম তেজ sai-dharam-raj-got-hospitalized-after-meet-with-an-bike-accident\nভয়াবহ বাইক দুর্ঘটনায় জখম দক্ষিণী সুপারস্টার! আশঙ্কাজনক অবস্থায় হাসপাতালে ভর্তি সাই ধরম তেজ\nভয়াবহ বাইক দুর্ঘটনার কবলে জনপ্রিয় দক্ষিণী অভিনেতা সাই ধরম তেজ (Sai Dharam Raj)। জানা গেছে গতকাল অর্থাৎ শুক্রবার সন্ধ্যা সাড়ে সাতটা নাগাদ হায়দরাবাদের দুর্গমচেরুভু কেবল ব্রিজের ওপর এই সড়ক দুর্ঘটনার মুখে পড়েন তিনি। সূত্রের খবর বর্তমানে জুবিলি হিলসের অ্যাপোলো হাসপাতালে চিকিৎসাধীন রয়েছেন তিনি।\nহাসপাতাল সূত্রে খবর এইমুহূর্তে ইনটেনসিভ কেয়ার ইউনিটে রাখা হয়েছে দক্ষিণী তারকাকে। মুখে পড়েন তিনি। সূত্রের খবর বর্তমানে জুবিলি হিলসের অ্যাপোলো হাসপাতালে চিকিৎসাধীন রয়েছেন তিনি। হাসপাতাল সূত্রে খবর এইমুহূর্তে ইনটেনসিভ কেয়ার ইউনিটে রাখা হয়েছে দক্ষিণী তারকাকে।\nজানা গেছে এদিন রাস্তা ফাঁকা পেয়ে হাই স্পিডে স্পোর্টস বাইক চালাচ্ছিলেন তিনি। গিয়েই এই অ্যাক্সিডেন্ট ঘটিয়েছেন তিনি। জানা গেছে রাস্তায় বেশ কাদা ছিল, তাতেই তাঁর বাইকের চাকা স্কিড করে। এছাড়া মাত্রাতিরিক্ত গতিতে বাইক চালানোর কারণে একসময় নিয়ন্ত্রণও হারিয়ে ফেলেন অভিনেতা। এরপরই বাইক থেকে ছিটকে পড়ে যান সাই।\nআইসিউতে চিকিৎসাধীন মা! খবর পাওয়া মাত্রই শুটিং ছেড়ে লন্ডন থেকে মুম্বাই ফিরলেন অক্ষয়\nঅন্যদিকে তাঁর আহত হওয়ার খবর পেয়েই দ্রুত তাঁকে দেখতে হাসপাতালে ছুটেছেন চিরঞ্জীবী, আল্লু অরবিন্দ, পবন কল্যাণ -এর মতো দক্ষিণী সেলিব্রেটিরা। জানা গেছে চিকিৎসকদের কাছে অভিনেতার শারীরিক অবস্থা নিয়ে জানতেও চেয়েছেন তাঁরা। তবে স্বস্তির খবর এই যে অভিনেতার চোট গভীর হলেও গুরুতর নয়।\nইতিমধ্যেই হাসপাতালের তরফে বিবৃতিতে জারি করে বলা হয়েছে তাঁর ব্রেন, স্পাইন অথবা অন্য কোনও গুরুত্বপূর্ণ অঙ্গের ক্ষতি হয়নি। কলার বোনে ফ্র্যাকচার হয়েছে এবং বেশ কিছু সফ্ট টিস্যু ইনজুরি হয়েছে। তাই আপাতত কোনোরকম অস্ত্রোপচারের প্রয়োজন নেই অভিনেতার।এছাড়া সাইয়ের টিমের তরফে বিবৃতি দিয়ে জানানো হয়েছে, ‘একদম সুস্থ আছেন তারকা। উনি দ্রুত সেরে উঠছেন। চিন্তার কোনও কারণ নেই’।\nজয় মা দুর্গা! মহালয়ার আগেই মাতৃরূপে ধরা দিলেন কোয়েল মল্লিক, রইল দেবীরূপের সাজের ভিডিও\nহানি সিং গার্হস্থ্য হিংসার মামলায় নতুন মোড়! স্ত্রী মালিনীর দাবি মেনেই নির্দেশ জারি আদালতের\nসদ্য দুই থেকে তিন হয়েছেন মধুবনী-রাজা! চতুর্থ বিবাহ বার্ষিকীতে বৌভাতের স্মৃতিচারণ করলেন ‘তোড়া’


জিআইএস স্পেশালিস্ট - CareerKi\nজিওগ্রাফিক ইনফরমেশন সিস্টেম সংক্ষেপে GIS, এমন একটি প্রযুক্তি যার মাধ্যমে একজন জি আই এস স্পেশালিষ্ট ভৌগোলিক তথ্য ও উপাত্ত সংগ্রহ, বিশ্লেষণ, সংরক্ষণ ও বিপণন/উপস্থাপন করেন। ভৌগোলিক তথ্যের পাশাপাশি নানাবিধ তথ্য ও উপাত্তের মাধ্যমে নগর পরিকল্পনা, কৃষি, দুর্যোগ ব্যবস্থাপনা, যোগাযোগ, শিক্ষা, স্বাস্থ্য, প্রাকৃতিক সম্পদ ব্যবস্থাপনা ও ব্যবসা প্রতিষ্ঠান এর জন্য উপযুক্ত স্থান নির্ণয় করার ক্ষেত্রে পৃথিবী ব্যাপী GIS এর ব্যবহার হয়ে থাকে। সহজভাবে নির্ভুল তথ্য প্রদান করে GIS প্রযুক্তি। অন্যান্য দেশের পাশাপাশি বাংলাদেশেও সরকারি/বেসরকারি বিভিন্ন কাজে এর ব্যবহার দিন দিন বৃদ্ধি পাচ্ছে।\nএক নজরে একজন জিআইএস স্পেশালিস্ট\nসাধারণ পদবী:এক্সিকিউটিভ GIS এন্ড WEB ম্যাপিং/GIS এন্ড ইনফরমেশন/ GIS অ্যাসিস্টেন্ট\nবিভাগ:জিওগ্রাফি এন্ড এনভায়রনমেন্টাল সায়েন্স\nপ্রতিষ্ঠানের ধরন:সরকারী-বেসরকারী প্রতিষ্ঠান, এনজিও, গবেষণা কেন্দ্র, বিদেশী দাতা সংস্থা\nসম্ভাব্য বেতনসীমা:শুরুতে মাসিক ২৫-৩০ হাজার টাকা\nমূল স্কিল:ArcGIS এবং QGIS এর মত সফটওয়্যার ব্যবহারে দক্ষতা থাকতে হবে\nবিশেষ স্কিল:ভৌগোলিক জ্ঞান, সৃজনশীলতা, বিশ্লেষণী ক্ষমতা, সমস্যা সমাধানের দক্ষতা।\n– একজন GIS স্পেশালিষ্ট কোথায় কাজ করে থাকেন?\n– একজন GIS স্পেশালিষ্ট কী ধরনের কাজ করেন?\n– একজন GIS স্পেশালিস্টের কী ধরনের শিক্ষাগত যোগ্যতা থাকতে হয়?\n– কী ধরণের দক্ষতা থাকতে হয় একজন GIS স্পেশালিষ্ট হতে হলে?\n– কোথায় পড়বেন GIS?\n– একজন GIS স্পেশালিষ্ট এর কাজের ক্ষেত্র ও সুযোগ কেমন?\n– একজন GIS স্পেশালিস্টের মাসিক আয় কেমন?\n– ক্যারিয়ার কেমন হতে পারে একজন GIS স্পেশালিস্টের?\nএকজন GIS স্পেশালিষ্ট কোথায় কাজ করে থাকেন?\nGIS স্পেশালিস্ট সাধারণত সরকারি বিভিন্ন উন্নয়নমূলক খাতে গবেষণা ও সার্ভের কাজে নিযুক্ত থাকেন। এছাড়া তথ্য প্রযুক্তি খাত, স্থাপত্য ও আবাসন, পরিকল্পনা, জ্বালানী খাত, স্বাস্থ্য সেবা, ইন্ডাস্ট্রি কাঁচামাল, টেলিকমিউনিকেশন, ইউটিলিটি, বেসরকারি ব্যবসা প্রতিষ্ঠান, কৃষিখাত, এনজিও, জরিপ, ম্যাপিং সেক্টর GIS স্পেশালিষ্ট এর মূল কাজের ক্ষেত্র।\nএছাড়াও অনলাইন ওয়ার্কপ্লেসে ফ্রিল্যান্সার হিসেবে কাজ করার সুযোগ রয়েছে। আপওয়ার্ক কিংবা অন্যান্য ফ্রিল্যান্সিং সাইটে এসব কাজের সন্ধান হরহামেশাই মেলে।\nএকজন GIS স্পেশালিষ্ট কী ধরনের কাজ করেন?\nভৌগোলিক তথ্য সংগ্রহ করা GPS এর মাধ্যমে;\nএকই ভৌগোলিক স্থানের উপাত্ত সেকেন্ডারি সোর্স থেকে সংগ্রহ করা;\nভৌগোলিক ডাটাবেইজ তৈরি করা;\nডাটা অ্যানালাইসিস, ক্লায়েন্ট এর প্রয়োজন অনুযায়ী (Arc GIS, QGIS সফটওয়্যার এর মাধ্যমে);\nডাটা ইন্ট্রিগেশন যেমনঃ সেন্সাস ডাটা, অ্যাডমিন্সট্রেটিভ ডাটা অ্যানালাইসিস এ সংযুক্ত করা;\nম্যাপ তৈরি করা।\nএকজন GIS স্পেশালিস্টের কী ধরনের শিক্ষাগত যোগ্যতা থাকতে হয়?\nবাংলাদেশে জিওগ্রাফিক ইনফরমেশন সিস্টেমের উপর কোথাও ব্যাচেলর বা মাস্টার্স ডিগ্রী দেওয়া হয়না। তবে শর্ট কোর্স এর সুযোগ রয়েছে। বিদেশে এই বিষয়ে পড়াশোনার সুযোগ অনেক। বাংলাদেশে চাকুরী ক্ষেত্রে বিকল্প হিসেবে GIS এর সাথে সংশ্লিষ্ট অন্যান্য ডিগ্রী চাওয়া হয়। যেমন অরো সলিউশনস লিমিটেড GIS and Web Mapping Executive পদের জন্য GIS এর পাশপাশি জিওইনফরমেটিক্স, জিওগ্রাফি,প্ল্যানিং, সিভিল ইঞ্জিনিয়ারিং এ মাস্টার্স ডিগ্রীধারীদের অগ্রাধিকার দিবে।\nকী ধরণের দক্ষতা থাকতে হয় একজন GIS স্পেশালিষ্ট হতে হলে?\nGIS স্পেশালিস্ট হতে হলে অবশ্যই ArcGIS বা ওপেন সোর্স সফটওয়ার QGIS এ দক্ষ হতে হবে। সফটওয়্যারগুলো ব্যবহার করে বিভিন্ন সমস্যা সমাধানের দক্ষতা থাকতে হবে, এছাড়া বিভিন্ন ডাটাবেজ থেকে বিনামূল্যে ডাটা কালেকশন সম্পর্কিত জ্ঞান থাকতে হবে;\nসঠিক ও নির্ভুল ভাবে তথ্যের ভিত্তিতে ও বৈজ্ঞানিক উপায়ে তথ্য উপস্থাপন করতে হবে। অনেক কোম্পানি জাভা ও পাইথনের মত প্রোগ্রামিং ল্যাঙ্গুয়েজে দক্ষ কর্মী চেয়ে থাকে।\nকোথায় পড়বেন GIS?\nবাংলাদেশে GIS এ স্নাতক না থাকলেও মাস্টার্স ও ডিপ্লোমা লেভেলে GIS কোর্স বিদ্যমান। মাস্টার্স লেভেলে ভর্তি হতে হলে যে কোন বিষয়ে স্নাতক থাকতে হবে। মিলিটারি ইন্সটিটিউট অব সায়েন্স এন্ড টেকনোলজি(MIST), ঢাকা বিশ্ববিদ্যালয় ও জাহাঙ্গীরনগর বিশ্ববিদ্যালয়ের ভূগোল ও পরিবেশ বিভাগ, বুয়েট-জাপান ইন্সটিটিউট অব ডিসাস্টার প্রিভেনশন এন্ড আরবান সেইফটি(BUET-JIDPUS) থেকে GIS এর উপর কোর্স করানো হয় । এছাড়া বেসরকারি প্রতিষ্ঠান জিও-প্ল্যানিং ফর এডভ্যান্সড ডেভেলপমেন্ট(GPAD) ট্রেনিং সেন্টার, বাংলাদেশ সেন্টার ফর এডভ্যান্সড স্টাডিজে GIS কোর্স করানো হয়।\nখুলনা বিশ্ববিদ্যালয় ও জাহাঙ্গীরনগর বিশ্ববিদ্যালয়ের আরবান এন্ড রুরাল প্ল্যানিং(URP) ডিপার্টমেন্ট এবং নর্থ সাউথ ইউনিভার্সিটির(NSU) এনভায়রনমেন্টাল সায়েন্স এন্ড ম্যানেজমেন্ট ডিপার্টমেন্টে ব্যাচেলর ও মাস্টার্স উভয় কোর্সে GIS পড়ানো হয়\nএকজন GIS স্পেশালিষ্ট এর কাজের ক্ষেত্র ও সুযোগ কেমন?\nGIS টেকনোলজির ব্যবহার দিন দিন বৃদ্ধি পাচ্ছে। সরকারী-বেসরকারি বিভিন্ন পরিকল্পনা খাতে GIS স্পেশালিস্টদের কাজের সুযোগ অনেক। এছাড়া যেসকল সংস্থা পরিবেশ ও খাদ্য উন্নয়ন নিয়ে কাজ করে সেখানে GIS স্পেশালিষ্ট প্রয়োজন। স্থানীয় সরকার ও পল্লী উন্নয়ন মন্ত্রণালয়, বাংলাদেশ পল্লী বিদ্যুতায়ন বোর্ডে চাকুরীর সুযোগ আছে। এছাড়া ইন্সটিটিউট অব ওয়াটার মডেলিং, সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিস, ইন্টারন্যাশনাল মেইজ এন্ড হুইট ইমপ্রুভমেন্ট সেন্টার, জাতিসংঘের বিভিন্ন প্রোগ্রাম, ইন্টারন্যাশনাল অর্গানাইজেশন ফর মাইগ্রেশনে GIS স্পেশালিস্টরা বড় পদে কাজ করছেন। ঢাকা বিশ্ববিদ্যালয়, নর্থ সাউথ বিশ্ববিদ্যালয় (NSU), জাহাঙ্গীরনগর বিশ্ববিদ্যালয়, বাংলাদেশ প্রকৌশল বিশ্ববিদ্যালয়(BUET), বাংলাদেশ কৃষি বিশ্ববিদ্যালয়ে গবেষণার সুযোগ আছে।\nএকজন GIS স্পেশালিস্টের মাসিক আয় কেমন?\nযেহেতু এটি একটি টেকনিক্যাল কাজ, সেক্ষেত্রে অভিজ্ঞতা ও প্রতিষ্ঠানের উপর নির্ভর করে মাসিক আয় নির্ধারিত হয়।\nশুরুতে দেশীয় প্রতিষ্ঠানে মাসিক ২৫ থেকে ৩০ হাজার টাকা উপার্জন সম্ভব। কয়েক বছরের অভিজ্ঞতা থাকলে বিদেশী প্রতিষ্ঠানে আরো বেশি টাকা উপার্জন করা যায়। যেমন ইন্টারন্যাশনাল অর্গানাইজেশন ফর মাইগ্রেশন ৪ বছরের অভিজ্ঞ একজন GIS এসিস্ট্যান্ট এর জন্য মাসিক ৭৭ হাজার টাকা বেসিক স্যালারি অফার করেছে। কারিতাসের মত বিদেশী এনজিও তে GIS স্পেশালিস্টদের বেতন লাখ টাকার উপরে।\nক্যারিয়ার কেমন হতে পারে একজন GIS স্পেশালিস্টের?\nGIS এর ব্যাবহার এখন সব ধরনের প্রতিষ্ঠানে বিদ্যমান। এর ব্যবহার দেশে দিন দিন বৃদ্ধি পাচ্ছে। প্রায় সব প্রতিষ্ঠানে GIS স্পেশালিস্টের ভিন্ন ভিন্ন দায়িত্ব ও কাজ থাকে। পেশাটি মাল্টিডাইমেনশনাল তাই এই পেশায় ক্যারিয়ার সুনিশ্চিত ও নির্ভরযোগ্য।\nOne thought on “জিআইএস স্পেশালিস্ট”\nঝুটন চ্যাটার্জী says:\nকোর্স ফি কত? কত দিন লাগবে?\nবিসিএস প্রিলিমিনারি প্রস্তুতি: বাংলা\nসাইকোলজিস্ট ও সাইকোথেরাপিস্টের পার্থক্য\nযেকোন ক্যারিয়ারে দরকারি ৫টি সাধারণ দক্ষতা


একটি ভুল হয়েছে৷\t1.- 20. অনুসন্ধানের ফলাফল: 21 একটি ভুল হয়েছে৷\t21 ফলাফল\nকরোনার টিকা কার্যক্রম শুরু 27.01.2021\nপ্রধানমন্ত্রী শেখ হাসিনা ভিডিও কনফারেন্সের মাধ্যমে টিকা প্রদান কার্যক্রম উদ্বোধন করেছেন৷ কুর্মিটোলা জেনারেল হাসপাতালে প্রথমদিন মোট ২৭ জনকে টিকা দেয়া হয়েছে৷\nযে নারীর সুরক্ষায় রাশিয়ায় বন 16.12.2020 | 04:40 মিনিট\nবৃক্ষরোপণ থেকে শুরু করে প্রচার অভিযান৷ রুশ জলবায়ু তহবিলের প্রেসিডেন্ট মারিয়ানা মুন্টিয়ানু কী না করছেন? একেবারে তৃণমূল থেকে কাজ করছেন শুধু রাশিয়ার বনাঞ্চল সংরক্ষণের উদ্দেশ্যে৷\nকরোনাকালে কেমন আছেন যশোরের সাংবাদিকেরা 27.07.2020 | 03:27 মিনিট\nঢাকার বাইরের জেলাগুলোর মধ্যে যশোরের সাংবাদিকেরা তাঁদের সাহসিকতাঁর জন্য বরাবর প্রশংসিত৷ মহামারি করোনাকালেও পেশাদারত্ব থেকে না সরে তাঁরা নিরলসভাবে কাজ করে চলেছেন৷\nমাস্ক, গ্লাভস, পিপিইর বর্জ্য যেখানে-সেখানে 23.06.2020\nব্যবহারের পর স্বাস্থ্য সুরক্ষা সামগ্রীগুলো মানুষ ফেলছেন রাস্তাঘাটে, বাড়ির আশেপাশে৷ পিপিই পড়ে থাকছে যেখানে-সেখানে৷ ঢাকা বিভিন্ন জায়গার এমন কিছু চিত্র দেখুন ছবিঘরে৷\nপোশাক কারখানায় পিপিই তৈরি হচ্ছে 22.04.2020 | 01:06 মিনিট\nবাংলাদেশের কয়েকটি পোশাক কারখানায় ব্যক্তিগত সুরক্ষা সরঞ্জাম (পিপিই) তৈরি হচ্ছে৷ এর কিছু পাচ্ছেন স্বাস্থ্যকর্মী, পুলিশ, সেনাসদস্য ও সাংবাদিকরা৷ ফুটপাতেও পিপিই বিক্রি হচ্ছে৷\nকরোনায় সাংবাদিকতা 20.04.2020\nবাংলাদেশে সাংবাদিকরাও করোনায় আক্রান্ত। ঝুঁকির মুখে আছে অনেক সংবাদমাধ্যম। এই পরিস্থিতিতেও কীভাবে চলছে বাংলাদেশের প্রিন্ট, ইলেকট্রনিক ও অনলাইন সাংবাদিকতা?\nমাস্কের ব্যবহার: সরলপাঠ 03.04.2020 | 07:56 মিনিট\nমাস্ক পরবো, নাকি পরবো না? এ নিয়ে বিতর্ক চলছে বিজ্ঞানীদের মধ্যেও৷ তবে যদি মাস্ক পরতেই হয়, সঠিক পদ্ধতি কী? চলুন দেখে নেই৷\nঅন্বেষণ পর্ব ৩২৯ 15.08.2019 | 22:24 মিনিট\nডয়চে ভেলের বিজ্ঞান, প্রযুক্তি ও পরিবেশ সংক্রান্ত টেলিভিশন অনুষ্ঠানের এই পর্বে রয়েছে চাঁদে পা রাখা ছাড়াও সে যুগে অভিনব প্রযুক্তির ব্যবহার, সামরিক কাজে ব্যবহৃত জমির প্রাকৃতিক পরিবেশ সুরক্ষা, আর বিশ্বভ্রাতৃত্ব গড়তে গ্রাফিটির আশ্রয় নেয়া ফ্রান্সের এক শিল্পীকে নিয়ে রিপোর্ট৷\nপরিবেশবান্ধব খাদ্যের টুকিটাকি 08.08.2019\nপৃথিবীকে মানুষের বাসযোগ্য রাখতে পরিবেশে সচেতনতার বিষয়টি এখন মুখে মুখে৷ প্রতিটি জনপদ থেকেই উচ্চারিত হচ্ছে এই ধ্বনি৷ খাদ্য উৎপাদন কিংবা গ্রহণের মধ্য দিয়েও পরিবেশের সুরক্ষা সম্ভব৷ পরিবেশবান্ধব খাদ্য নিয়ে এই ছবিঘর৷\nপরিবেশ নিয়ে উদ্বিগ্ন জার্মান তরুণরা 03.07.2019\nপরিবেশ নিয়ে দীর্ঘদিন ধরে বিশ্বব্যাপী আন্দোলন চলছে৷ পরিবেশের সুরক্ষা নিশ্চিত করতে এখনই পদক্ষেপ দরকার বলে মনে করেন জার্মান তরুণরা৷\nকেন পুরনো পত্রিকা ফেলে দেবেন না! 30.06.2018\nপত্রিকা পড়ার পর অনেকেই সেটা ডাস্টবিনে ফেলে দেন৷ ফেলে না দিয়ে সেগুলো কিন্তু সংসারের নানা কাজে লাগানো যেতে পারে৷ এতে যেমন পরিবেশ সুরক্ষা হবে, তেমনি পয়সাও কিছুটা বাঁচানো যাবে৷ তারই উপায়গুলো থাকছে ছবিঘরে৷\nডাকা বাতিলের বিরুদ্ধে অনশন 12.09.2017 | 01:31 মিনিট\nডাকা (ডেফারড অ্যাকশন ফর চাইল্ডহুড অ্যারাইভালস) বা শিশু অবস্থায় অবৈধভাবে যুক্তরাষ্ট্রে আসা অভিবাসীদের সুরক্ষা কার্যক্রম বন্ধ করতে যাচ্ছেন প্রেসিডেন্ট ডোনাল্ড ট্রাম্প৷ তার এই সিদ্ধান্তের বিরুদ্ধে অনশন করছেন অনেক তরুণ-তরুণী৷\nজার্মানির যে সাত রাজনৈতিক দলের নামও শোনেননি আপনি 02.05.2017\nজার্মানরা শুধু সিডিইউ বা এসপিডি নয়, কিছু ছোট এবং বিরল দলকেও ভোট দিতে পারে৷ এই যেমন, প্রাণী সুরক্ষা পার্টি কিংবা মার্ক্সিস্ট-লেনিনিস্ট পার্টি৷ ভাবছেন, এরা কারা? চলুন দেখে নিই৷\nভূমিধস প্রতিরোধে ‘ব্রুম গ্রাস’ 13.09.2016 | 05:37 মিনিট\nপ্রবল ভূমিকম্পের পর অনেক দিন কেটে গেলেও নেপালের বিপর্যয় এখনো কাটেনি৷ ভূমিধস ও বন্যা আজও অনেক অঞ্চলের বড় সমস্যা৷ জমিকে মজবুত করতে এক বিশেষ ধরনের ঘাস কাজে লাগানো হচ্ছে৷ ভবিষ্যতে এই ঘাস অনেকটা সুরক্ষা দেবে বলে গ্রামবাসীদের আশা৷\nফিলিপাইন্স-এ যেভাবে চলছে পরিবেশ সুরক্ষা 19.07.2016 | 03:30 মিনিট\nফিলিপাইন্স-এর টানিয়ন প্রণালীতে বিরল ঝিনুক কিংবা শুশুকের ঝাঁকের কোনো অভাব নেই৷ যার অভাব আছে, সেটি হলো পর্যাপ্ত পরিবেশ সুরক্ষার, যার জন্য প্রয়োজন রেঞ্জার ও অর্থের৷ তবে তার চেষ্টা চলেছে৷\nসার্কাসের দিন শেষ হলো বলে 30.12.2015\nশীতকাল মানে যেমন বনভোজন, তেমনই সার্কাস৷ কিন্তু বন্যপ্রাণী সুরক্ষা আইনের জেরে যবে থেকে সার্কাসে জীবজন্তুর খেলা নিষিদ্ধ হয়েছে, সার্কাসের আকর্ষণও ফুরিয়েছে৷\nপশুপালনের ক্ষেত্রে বিশ্বে প্রথম আর্জেন্টিনা? 30.09.2015 | 05:11 মিনিট\nপশুপালনের ক্ষেত্রে আর্জেন্টিনা বিশ্বের প্রথম সারির দেশ৷ পাম্পা বা তৃণভূমির হাজার হাজার হেক্টার জমি প্রধানত লক্ষ লক্ষ গরুর পালের চারণভূমি৷ কিন্তু পশুপালন আর পরিবেশ সুরক্ষা, দুই-ই কি সম্ভব?\nশরণার্থীদের নিয়ে সংকটে ইউরোপ 01.09.2015\nইউরোপে অভিবাসনপ্রত্যাশীদের নিয়ে দেখা দেয়া সংকট দিনে দিনে বড় হচ্ছে৷ ইউরোপীয় ইউনিয়নের সীমান্ত সুরক্ষা কর্তৃপক্ষ ফ্রন্টেক্স-এর প্রতিবেদন অনুযায়ী এ বছরের প্রথম সাত মাসে ৩ লক্ষ ৪০ হাজার অভিবাসনপ্রত্যাশী ঢুকেছে ইউরোপে৷\nকিছু পণ্য মৃত্যুও ডেকে আনতে পারে 25.03.2015\nভোক্তাদের কেনাকাটার সময় খুব সতর্ক হতে বলছে ইউরোপীয় কমিশন৷ কমিশন দেখেছে, খেলনা থেকে প্রসাধনী পর্যন্ত বাজারচলতি প্রায় সব পণ্যইে আছে বিপদের ঝুঁকি৷\n২০১৫ সালের বাছাই প্রাণীরা 27.01.2015\nজার্মানিতে যে সব প্রাণীর বিশেষ সুরক্ষা প্রয়োজন, প্রতিবছর বিভিন্ন সংগঠন তাদের মধ্যে কয়েকটিকে নির্বাচন করে ‘‘২০১৫ সালের জীবজন্তু’’ হিসেবে তাদের নাম প্রকাশ করেছে৷ দেখা যাক কারা এবার এই সম্মান পেল৷\nপরবর্তী 1 result(s) দেখান...


মা-বাবার সাথে থাকা ছেলেরা স্বামী হিসাবে যেসব কারণে ভালো হয়! - দশ-দিগন্ত- RUPCARE (রূপকেয়ার)\nHome/দশ-দিগন্ত/মা-বাবার সাথে থাকা ছেলেরা স্বামী হিসাবে যেসব কারণে ভালো হয়!\nমা-বাবার সাথে থাকা ছেলেরা স্বামী হিসাবে যেসব কারণে ভালো হয়!\nDecember 16, 2014 দশ-দিগন্ত 255 Views\nআজকাল অনেক মেয়েই বিয়ের পর শ্বশুর-শাশুড়ির সাথে থাকা পছন্দ করেন না, বরং স্বামীকে নিয়ে একলা থাকতে চান তারা। দুজনে মিলে সংসার, হয়তো ছেলে মেয়ে… এমনটাই থাকে আজকালকার মেয়েদের স্বপ্ন। কিন্তু সত্যি কথাটা এই যে মা-বাবার সাথে একত্রে একই পরিবারে বাস করা ছেলেরা কিন্তু স্বামী হিসাবে অনেক ভালো হয়ে থাকেন এবং তাঁদের সাথে জীবনটাও বেশ সুখেই কাটে। হ্যাঁ, সমস্যা সংসারে থাকেই। সেটা একলা থাকলেও থাকবে, আবার জয়েন ফ্যামিলিতে থাকলেও থাকবে। কিন্তু পরিবারে যখন মাতা-পিতা থাকেন, সেই পরিবারের ভাবটাই যেন বদলে যায়।\nচলুন, জেনে নেয়া যাক কেন মা-বাবার সাথে থাকতে আগ্রহী ছেলেরা পাত্র হিসাবে ভালো।\n১) তাঁদের গড় উপার্জন ও সঞ্চয়টা বেশ ভালোই হয়। মা-বাবার দায়িত্ব নিতে হলে সব ছেলেই বেশি উপার্জনে আগ্রহী হয়ে থাকেন। অন্যদিকে বেশিরভাগ ক্ষেত্রে বাবারও একটা সঞ্চয় থাকে, ফলে একলা সংসার চালানোর চাপ অনেক ক্ষেত্রেই নিতে হয় না। সেকারণে সঞ্চয়টাও বেশি পাওয়া যায়।\n২) যেসব ছেলেরা বিয়ের পর মা-বাবার সাথে থাকেন, তারা স্ত্রীর সাথে ঝগড়া কম করেন। স্ত্রী কারণে না হোক, নিজের মা-বাবার কথা চিন্তা করে হলেও ঝগড়া ঝাঁটি ও মারামারি বেশিদূর নিতে দেন না।\n৩) এই ধরণের ছেলেদের পরকীয়া ও অন্যান্য অবৈধ সম্পর্কে জড়ানোর হারটাও কম। একদিকে তো মা-বাবার চিন্তা করার ব্যাপারটা থাকেই, অন্যদিকে বাড়িতে সবসময়েই মুরুব্বী কেউ উপস্থিত থাকেন এইসব ব্যাপারে নজর রাখার জন্য।\n৪) একই পরিবারে মা-বাবা, ভাই-বোনের সাথে থাকা ছেলেরা অনেক বেশি ধৈর্যশীল হয়ে থাকেন। ঝামেলায় মাথা ঠাণ্ডা রাখা ও সবার সাথে শেয়ার করে সমঝোতা করে চলতে তারা ভালো জানেন। এমন পুরুষ স্বামী হিসাবে ভালো হন।\n৫) মা-বাবার সাথে থাকা ছেলেরা বাবা হিসাবেও ভালো হন। তার নিজের জীবন থেকে মা-বাবার স্নেহ ভালোবাসার মূল্যটা তিনি বুঝে যান। ফলে নিজের সন্তানের জন্য সময় ও ভালোবাসার অভাব হয় না তার জন্য।\n৬) অনেক মেয়েই মনে করেন যে শ্বশুর শাশুড়ির সাথে থাকলে স্বামীর সাথে রোমান্সের সময় কম পাবেন কিংবা দুজনের মাঝে বন্ধন গড়ে উঠবে না। বিষয়টা আসলে উল্টো। শ্বশুর শাশুড়ির সাথে থাকলে যেমন অনেকগুলো দায়িত্ব বাড়তি থাকে, তেমনি অনেক আবার কমেও যায়। বিশেষ করে সন্তান হবার পর তারা দাদা দাদীর কাছেই বেশি থাকে, ফলে আপনারা পাবেন অনেকটা ব্যক্তিগত সময়।\n৭) মা-বাবার সাথে থাকাত পুরুষেরা স্ত্রীকে ডিভোর্স দেয়া থেকেও যতটা সম্ভব দূরে থাকতে চান। অন্তত নিজের মা বাবা মনে কষ্ট পাবেন ভেবে হলেও।\n৮) সাধারণত এমন ছেলেরা স্ত্রীর মা-বাবাকেও সম্মান করেন। তারা নিজেরা পিতা-মাতার সাথে থাকেন, তারা জানেন জীবনে পিতামাতার গুরুত্ব কতখানি। ফলে স্ত্রীর পিতামাতাও তাঁদের কাছ থেকে সম্মান পেয়ে থাকেন।\nPrevious আমাদের গর্বের মহান বিজয় দিবস\nNext শীতের সকালে ত্বকের যত্নের সহজ রুটিন


মুন্সিগঞ্জে ১১শ বছরের পুরোনো বৌদ্ধ কুঠুরি আবিষ্কার মুন্সিগঞ্জে ১১শ বছরের পুরোনো বৌদ্ধ কুঠুরি আবিষ্কার – bibartanonline\nমুন্সীগঞ্জের টঙ্গিবাড়ীর আব্দুল্লাহপুরের নাটেশ্বর গ্রামে আবিষ্কৃত হয়েছে প্রাচীন ‘রেলিক চেম্বার’ বা ‘স্মারক কুঠুরি’। আরও আবিষ্কৃত হয়েছে ১৮০ বর্গমিটার আকৃতির দুটি অষ্টকোণাকৃতির স্তূপ, ১৭ মিটার সুরক্ষা প্রাচীর ও নকশা করা ইট। গবেষকরা জানিয়েছেন, অষ্টকোণাকৃতির স্তূপের কেন্দ্রে বিশেষ ধরনের স্থাপত্য ‘স্মারক কুঠুরি’ একটি দুষ্প্রাপ্য ও তাৎপর্যপূর্ণ আবিষ্কার। যেখানে গৌতম বুদ্ধ বা তাঁর গুরুত্বপূর্ণ শিষ্যের দেহভস্ম বা ব্যবহৃত জিনিস রাখা হতো। বাংলাদেশে এ ধরনের আবিষ্কার এই প্রথম।\nবুধবার (৩ মার্চ) এক সংবাদ সম্মেলনে সংস্কৃতি বিষয়ক মন্ত্রণালয়ের প্রতিমন্ত্রী কে এম খালিদ এমপি এসব তথ্য দেন। বেলা সাড়ে ১১টায় টঙ্গিবাড়ী উপজেলার নাটেশ্বর গ্রামের প্রত্নস্থানে সংবাদ সম্মেলন হয়। সেখানে প্রধান অতিথি ছিলেন প্রতিমন্ত্রী।\nবিক্রমপুর অঞ্চলে প্রত্নতাত্ত্বিক খনন ও গবেষণা কর্মসূচি পরিচালক ড. নূহ-উল-আলম লেনিন ও গবেষণা পরিচালক ড. সুফি মোস্তাফিজুর রহমান স্বাক্ষরিত প্রেস বিজ্ঞপ্তি পাঠ করেন প্রতিমন্ত্রী কে এম খালিদ। তিনি জানান, নাটেশ্বর দেউলে দ্বিতীয় সভ্যতার স্তর (৯৫০-১২২৩ খ্রিস্টাব্দ) এর আগে এবং এবার যে আবিষ্কার হলো তা পরিষ্কারভাবে ঘোষণা করে যে নাটেশ্বর প্রত্নস্থানে ছিল দশম-একাদশ শতকে একটি বৃহৎ এবং সমৃদ্ধ স্তূপ কমপ্লেক্স যা বাংলাদেশে এই প্রথম। বিগত বছরের আবিষ্কারগুলোর মধ্যে ছিল ২৫ দশমিক দুই বর্গমিটার আকৃতির বৃহৎ আকারের নান্দনিক কেন্দ্রীয় অষ্টকোণাকৃতি স্তূপ। এটির চারপাশে ১৮ বর্গমিটারের চারটি স্তূপ হলঘর। প্রতিটি হলঘরে আবার আড়াই বর্গমিটারের চারটি করে স্তূপ। নাটেশ্বরে বিরল প্রত্নতাত্ত্বিক নিদর্শন আবিষ্কার\nতিনি জানান, অষ্টকোণাকৃতির স্তূপের কেন্দ্রে বিশেষ ধরনের স্থাপত্য ‘স্মারক কুঠুরি’ একটি দুষ্প্রাপ্য ও তাৎপর্যপূর্ণ আবিষ্কার, যেখানে গৌতম বুদ্ধ বা তাঁর গুরুত্বপূর্ণ শিষ্যের দেহ ভস্ম বা ব্যবহৃত জিনিস রাখা হতো। এর ওপরের অংশ গোলাকার ও নিচের অংশ চতুষ্কোণাকৃতি। বাংলাদেশে এ ধরনের আবিষ্কার এটাই প্রথম।\nগবেষকরা বলছেন, স্মারক কুঠুরির গোলাকার অংশ বৌদ্ধ ধর্মের দর্শনের সৃষ্টিতত্ত্ব ‘শূন্যবাদ’-এর প্রতীকী রূপ। এছাড়া স্তূপের ভেতরের অংশটি নির্মিত হয়েছিল স্পোকযুক্ত গাড়ির চাকার আদলে। গোল চাকাই শূন্যের প্রতিরূপ এবং চাকা গতির প্রতীক। উলম্ব ইটের বিন্যাসকে চাকার স্পোকের সঙ্গে তুলনা করা হয়। স্পোককে কল্পনা করা হয় সূর্যের রশ্মির সঙ্গে। ইতোপূর্বে ইট নির্মিত সুরক্ষা প্রাচীরের অংশবিশেষ পাওয়া গেলেও বিস্তৃতি বুঝা যায়নি। সুরক্ষা প্রাচীরটি যে পুরো স্তূপ কমপ্লেক্স জুড়েই ছিল, এবারের আবিষ্কারে তা অনেকটা পরিষ্কার হয়েছে। পুরো বসতিজুড়ে সুরক্ষা প্রাচীরও বাংলাদেশ এই প্রথম।\nনাটেশ্বরে বিরল প্রত্নতাত্ত্বিক নিদর্শন আবিষ্কার\nইতোপূর্বে উৎখননে নকশা আকৃতির ইটের ভাঙা টুকরা পাওয়া গেলেও স্থাপত্যের সঠির অবস্থানে ইটের নকশা পাওয়া যায়নি। এবার সুরক্ষা প্রাচীরের বাইরের দেয়ালে একটি হলেও ইটের পূর্ণাঙ্গ নকশা সঠিক অবস্থানে আবিষ্কৃত হয়েছে। খননকালে হতাশার জায়গা ছিল নাটেশ্বরে পোড়ামাটির ফলক না আবিষ্কৃত হওয়া। কিন্তু নকশাকৃত ইটের ব্যবহার বুঝতে পেরে রহস্যটি উন্মোচিত হলো। অতীশের জন্মভূমিতে স্তূপ কমপ্লেক্সের দেয়াল অলংকরণের ক্ষেত্রে পোড়ামাটির ফলকের পরিবর্তে নকশাকৃত ইট ব্যবহৃত হয়েছে। যার কারণ গবেষকদের নতুন করে ভাবতে সহায়তা করবে।\nসংবাদ সম্মেলনের আগে প্রতিমন্ত্রী মুন্সীগঞ্জে রঘুরামপুর ও নাটেশ্বর প্রত্নতাত্ত্বিক খনন কার্যক্রম পরিদর্শন করেন। পাঁচ মাসব্যাপী খননে যেসব প্রত্নবস্তু মিলেছে সেসব ঘুরে দেখেন প্রতিমন্ত্রী। প্রায় ১০ একর ঢিবিতে উৎখনন কাজ চলছে। এ সময় বিক্রমপুরী বৌদ্ধবিহার প্রত্নস্থান জাদুঘর উদ্বোধন করা হয়।\nএ সময় উপস্থিত ছিলেন জেলা প্রশাসক মনিরুজ্জামান তালুকদার, পুলিশ সুপার আব্দুল মোমেন, বিক্রমপুর অঞ্চলে প্রত্নতাত্ত্বিক খনন ও গবেষণা কর্মসূচির ‘কর্মসূচি পরিচালক’ ড. নূহ-উল-আলম লেনিন, গবেষণা পরিচালক ড. সুফি মোস্তাফিজুর রহমান প্রমুখ।


গল্পপাঠ: মাদেলিন গোবেইলে’র সাথে সিমন দ্য বোভোয়া’র আলাপচারিতা\nমাদেলিন গোবেইলে’র সাথে সিমন দ্য বোভোয়া’র আলাপচারিতা\nসিমন দ্য বোভোয়া (১৯০৮-১৯৮৬) একজন ফরাসি লেখক ও দার্শনিক। তিনি দর্শন,রাজনীতি ও\nসামাজিক বিষয়াবলীর উপর প্রবন্ধ, উপন্যাস, জীবনী ও আত্মজীবনী রচনা করেন। বর্তমানে তিনি সবচেয়ে বেশি পরিচিত তাঁর অধিবিদ্যামূলক উপন্যাস 'She Came to Stay' এবং 'The Mandarins' এবং ১৯৪৯ সালে লেখা তাঁর প্রবন্ধগ্রন্থ 'The Second Sex'-এর জন্য। এই সাক্ষাৎকারটি নিয়েছিলেন 'মেদেলিন গোবেইল' যিনি অটোয়া বিশ্ববিদ্যালয় এবং ম্যাকগিল ইউনিভার্সিটিতে পড়েছিলেন এবং ১৯৬৪-১৯৭১ সাল পর্যন্ত অটোয়াতে কার্লটন বিশ্ববিদ্যালয়ের ফরাসি সাহিত্যের অধ্যাপক ছিলেন।\nপনের বছর বয়স থেকে তিনি (১৯৫৮) সালে সিমন দ্য বোভোয়াকে চিঠি লিখতে শুরু করেন এবং বোভোয়ার মৃত্যুর আগ পর্যন্ত তাঁরা দুজনে বন্ধু ছিলেন। ফরাসী ভাষার এই মূল সাক্ষাতকারটির ইংরেজী ভাষান্তর করেছিলেন বানার্ড ফ্রিথম্যান, যা ১৯৬৫ সালে ‘প্যারিস রিভিউ’র বসন্ত-গ্রীষ্ম সংখ্যায় ছাপা হয়েছিলো। গল্পপাঠের জন্য ইংরেজী থেকে বাংলায় ভাষান্তর করেছেন মৌসুমী কাদের ও উম্মে হাবিবা সুমি।\nসিমোন দ্য বোভোয়া আমাকে জাঁ জ্যেনে এবং জাঁ পল সার্ত্রের সাথে পরিচয় করিয়ে দিয়েছিলেন যাদের সাক্ষাতকার আগেই পেয়েছিলাম। কিন্তু উনি তাঁর নিজের সাক্ষাতকার দিতে দ্বিধা বোধ করছিলেন। ‘কেন আমি আমার নিজের সম্পর্কে বলবো? তোমার কি মনে হয়না, আমার আত্মজীবনীমূলক তিনটি বইয়ে যথেষ্টই লিখে ফেলেছি’? তাঁকে রাজী করাতে আমার অনেকগুলো চিঠি চালাচালি করতে হয়েছে এবং কথাও বলতে হয়েছে। উনি এই শর্তে রাজী হয়েছিলেন যে এটি খুব দীর্ঘ হবেনা। সাক্ষাৎকারটি নেয়া হয়েছিল সিমোন দ্য বোভোয়া’র মনপারনেসে’র স্টুডিওতে। এটা সার্ত্রের এপার্টমেন্ট থেকে পাঁচ মিনিটের হাঁটা পথ। একটা বিশাল রোদমাখা ঘরে বসে আমরা কাজটা করেছি যা আসলে বোভোয়া’র পড়া এবং বসার ঘর ছিল। বুকশেলফটা ঠাসা ছিল নীরস সব বইপত্রে। ‘সবচেয়ে ভাল বই গুলো’, ‘উনি বললেন, ‘আমার বন্ধুদের কাছে আছে যেগুলো আর ফেরত পাইনি’। টেবিলগুলো ছিল সব রঙিন জিনিষপত্র দিয়ে সাজান, যা নানা জায়গা ভ্রমণ করে সংগ্রহ করা হয়েছে। কিন্তু ঘরের সবচেয়ে মূল্যবান জিনিষটি ছিল বোভোয়াকে উপহার দেয়া জ্যাকোমেটির হাতে বানানো একটি ল্যাম্প। সারা ঘর জুড়ে ছড়ানো ছিটানো ছিল ফোনোগ্রাফের রেকর্ড,যা ছিল বোভোয়ার কয়েকটি বিলাসিতার মধ্যে একটি। বোভোয়া’র অভিজাত চেহারা ছাড়াও তরতাজা গোলাপী গায়ের রঙ এবং স্বচ্ছ নীল চোখে তাকে খুবই তরুণ এবং প্রাণবন্ত দেখাতো। তাঁকে দেখে এমনটা মনে হত যে তিনি সবই জানেন এবং দেখতে পান, যা অনেকের সাহসকেই অনুপ্রাণিত করত। তিনি দ্রুত কথা বলতেন, অভদ্র না হয়ে সরাসরি কথা বলতেন। খুব হাসিখুশী আর বন্ধুসুলভ ছিলেন।\nগত সাতবছর যাবৎ আপনি জীবনস্মৃতি লিখে যাচ্ছেন, যেখানে বারবার আপনি আপনার ‘নেশা ও জীবিকা’ সম্পর্কে বিস্মিত হয়েছেন। আমার মনে হয়েছে ধর্মীয় বিশ্বাস হারিয়ে ফেলার ফলেই আপনি লেখক হবার দিকে ধাবিত হয়েছেন।\nসিমন দ্য বোভোয়া--\nসামান্য কিছু প্রতারণা ছাড়া একটা অতীত পর্যালোচনা করা খুব কঠিন। আমার লেখার ইচ্ছা অনেক আগে থেকেই ছিল। ৮ বছর বয়সে প্রথম গল্প লিখেছিলাম যেমনটা ঐ বয়েসে অনেকেই করে। তাতে এটা বোঝায় না যে তাদের সত্যিই লেখার ঝোঁক ছিল। আমার ক্ষেত্রে ‘লেখার প্রতি নেশা’টা কে গুরুত্ব দেয়া হয়েছে কারণ আমি ধর্মীয় বিশ্বাস হারিয়ে ফেলেছিলাম; এটাও সত্যি যে, যখনই আমি বই পড়ি তখন সহজেই গভীরভাবে সেটি দ্বারা চালিত হই। যেমন জর্জ ইলিয়টের ‘দ্য মিল অন দ্য ফ্লস’,আমি ভীষণভাবে তার মতো হতে চেয়েছিলাম,এমন একজন যার বই অনেক পড়া হবে এবং পাঠককে মুগ্ধ করবে।\nআপনি কি কখনও ইংরেজি সাহিত্য দিয়ে প্রভাবিত হয়েছিলেন?\nছোটবেলা থেকেই ইংরেজি পড়া আমার একটা অন্যতম নেশা ছিল। ইংরেজি সাহিত্যের ‘শিশু সাহিত্য সম্ভার’ ফ্রেঞ্চ থেকেও মনমুগ্ধকর ছিল। আমার অসম্ভব ভাল লেগেছিল ‘অ্যালিস ইন ওয়ান্ডারল্যান্ড’ পড়তে,‘পিটার প্যান’,‘জর্জ এলিয়ট’,এমনকি ‘রোজামন্ট লেহম্যান’ ও।\nমাদেলিন গোবেইল --\nআমার ঐ বইটির প্রতি প্রচন্ড আবেগ ছিল। যদিও এটা ‘ভালও নয় মন্দও নয়’ এমন একটি বই। আমার প্রজন্মের মেয়েরা এটি খুব পছন্দ করত। লেখক খুব অল্পবয়সী ছিলেন,প্রতিটি মেয়ে জুডির মধ্যে নিজেকে খুঁজে পেতেন। বইটি ভীষণ বুদ্ধি করে এবং সূক্ষ্মভাবে লেখা হয়েছিল। নিজের কথা বলতে গেলে, আমি 'ইংলিশ বিশ্ববিদ্যালয়' এর জীবনকে ঈর্ষা করতাম। আমি বাড়িতে থাকতাম। আমার নিজের কোনো ঘর ছিল না। সত্যি বলতে কি, আমার কিছুই ছিল না। যদিও সে জীবনটি মুক্ত ছিল না,তবুও সেখানে একান্তে নিজের মতন থাকা যেত এবং এটা আমার কাছে খুব চমৎকার একটা ব্যাপার ছিল। বইটির লেখক কিশোর কিশোরীদের সব কাহিনীগুলো জানতেন -সুদর্শন ছেলেরা তাদের সম্পর্কে কতগুলো রহস্য নিয়ে হাজির হবে, এইসব। পরে অবশ্য আমি 'ব্রন্টে' আর ভার্জিনিয়া উলফ-এর বই ‘ওরল্যান্ডো,‘মিসেস ড্যা্লোওয়ে’ পড়েছি। ‘দ্য ওয়েভস’ নিয়ে আমার তেমন একটা আগ্রহ নেই কিন্তু উনার এলিজাবেথ ব্যারেট ব্রাউনিং-এর ওপর লেখা বইটা আমার খুব পছন্দ।\nতাঁর জার্নাল সম্পর্কে আপনার কি অভিমত?\nওটায় আমার আগ্রহ কম ছিল। এটা খুব বেশী সাহিত্য সংক্রান্ত ছিল। চমৎকারও ছিল বটে, কিন্তু আমার কাছে সেটা ছিল ‘বিদেশী’। প্রকাশের পর লোকে তাঁকে নিয়ে কি বলবে, তা নিয়ে তিনি খুব বেশী চিন্তিত থাকতেন। ‘আ রুম অব ওয়ানস ওন’ আমার খুব ভাল লেগেছিল, যেখানে তিনি নারীর অবস্থা নিয়ে কথা বলেছেন। এটা ছিল একটি সংক্ষিপ্ত প্রবন্ধ, কিন্তু মাথায় পেরেক ঠোকাবার মতন। ভার্জিনিয়া উলফ ছিলেন অন্যতম নারী লেখক যার প্রতি আমার প্রবল আগ্রহ ছিল। আপনি কি তার কোন ছবি দেখেছেন? একটা অসম্ভব নিঃসঙ্গ চেহারা... একভাবে বলা যায় যে তিনি 'কলেত' এর চেয়েও বেশি আগ্রহ জাগিয়েছেন। 'কলেত' শেষপর্যন্ত প্রেম,গৃহস্থালী কাজ, লন্ড্রি, ইস্ত্রি করা বা পোষা প্রাণীদের নিয়েই ব্যস্ত ছিলেন। 'ভার্জিনিয়া উলফ' অনেক অনেক বিশাল।\nআপনি কি তাঁর বইয়ের অনুবাদ পড়েছেন?\nনা,ইংরেজিতে পড়েছি। আমি ইংরেজি বলার চেয়ে ভাল লিখতে পারি।\nএকজন লেখকের জন্য কলেজ এবং বিশ্ববিদ্যালয়ের শিক্ষা কতটুকু প্রয়োজনীয় বলে মনে করেন? ‘সরবোনে’ আপনি নিজে একজন ভীষণ মেধাবী ছাত্র ছিলেন আর সকলের প্রত্যাশা ছিল, শিক্ষক হিসেব দারুণ একটা পেশা হবে আপনার।\nআমার শিক্ষা আমাকে দর্শন সম্পর্কে ভাসা-ভাসা ধারণা দিয়েছিল এবং এর প্রতি ধাঁরালো আগ্রহও তৈরী করেছিল। শিক্ষক হয়ে আমার অনেক সুবিধা হয়েছিল, যেমন, অনেকটা সময় পড়া, লেখা, আর জ্ঞান অর্জনে ব্যয় করতে পেরেছি। সেসব দিনে শিক্ষকদের কোনো বড় মাপের প্রোগ্রাম ছিলনা। আমার শিক্ষা আমাকে শক্ত ভিত দিয়েছিল কারণ রাজ্য পরীক্ষায় পাশ করতে হলে আপনাকে অবশ্যই সে সব বিষয়ে অনুসন্ধান করতে হবে যা আগে আপনি হয়ত পাত্তাই দেননি। আপনি শুধু সাধারণ সংস্কৃতি নিয়েই হয়ত ভাবছিলেন। তারা আমাকে এমন একটা নির্দিষ্ট একাডেমিক পদ্ধতিতে শিখিয়েছিল যা ‘দ্য সেকেন্ড সেক্স’ এবং অন্য সব লেখালেখি, এবং পড়াশুনার জন্যও কাজে লেগেছিল। কিভাবে খুব দ্রুত বই পড়ে ফেলা যায়, যেমন, কোন কাজগুলো গুরুত্বপূর্ণ সেটি খুঁজে বের করা এবং শ্রেণীবিন্যাস করা,যেগুলো গুরুত্বপূর্ণ নয় সেগুলোকে বাদ দিতে পারা,সংক্ষিপ্ত করতে এবং ঘাঁটতে পারা, ইত্যাদি।\nআপনি কি একজন ভাল শিক্ষক ছিলেন?\nআমার তা মনে হয়না,কারণ আমি শুধু মেধাবী ছাত্রদের প্রতি আগ্রহী ছিলাম আর বাকিদের প্রতি একদমই আগ্রহী ছিলাম না। অথচ একজন ভাল শিক্ষকের সবার প্রতিই সমান মনযোগী হওয়া উচিত। কিন্তু আপনি যদি দর্শন পড়ান আপনার কোন উপায় থাকবেনা। সবসময় চার বা পাঁচ জন ছাত্র থাকবে যারা সবসময় কথা বলবে,আর অন্যরা কিছু গ্রাহ্য করবে না। আমি তাদের নিয়ে একেবারেই মাথা ঘামাইনি।\nপ্রকাশের দশ বছর আগে থেকেই আপনি লিখছিলেন। আপনার বয়স যখন পয়ত্রিশ তখন প্রথম আপনার লেখা প্রকাশিত হয়? আপনি হতাশ হননি?\nনা,কারণ আমার সময়ে তরুন লেখকদের বই প্রকাশ হওয়াটাই অস্বাভাবিক ছিল। অবশ্যই দু-একটা ভিন্ন উদাহরণ ছিল,যেমন রেদিগ্যেট,যিনি ছিলেন একজন পরম বিস্ময়কর ব্যক্তি। যখন ‘নযিয়া’ এবং ‘দ্য ওয়াল’ বেরোল, ৩৫ বছরের আগে সার্ত্রে নিজেও নিজের কোন লেখা প্রকাশ করেননি। যখন আমার প্রথম প্রকাশ হবার মতো বই বাতিল হলো, আমি কিছুটা হতাশ হয়েছিলাম। আর যখন ‘শি কেইম টু স্টে’-এর প্রথমখণ্ড বাতিল হয় সেটা ছিল ভীষণ কষ্টের। তখন আমার মনে হলো, আমার সময় নেয়া উচিত। আমি অনেক লেখককে চিনতাম যারা ধীরগতিতে শুরু করেছিলেন। আর লোকে সব সময় 'স্তেনঢ্যাল' এর কথা বলত,যিনি ৪০ বছর বয়স হবার আগে লেখা শুরু করেননি।\nউপন্যাস লেখার শুরুর দিকে আপনি কি কোন আমেরিকান লেখক দ্বারা প্রভাবিত হয়েছিলেন?\n‘শি কেইম টু স্টে’ লিখতে গিয়ে আমি অবশ্যই হেমিংওয়ে দ্বারা প্রভাবিত ছিলাম। তিনিই আমাদের শিখিয়েছিলেন সংলাপের সহজ সরল দিকগুলো এবং জীবনের ছোট ছোট বিষয়গুলোর গুরুত্ব কিভাবে তুলে ধরতে হয়।\nউপন্যাস লেখার সময় আপনি কি খুব সুক্ষ্ম পরিকল্পনা করে ছক আঁকেন?\nআমি তা করিনি। দশ বছর ধরে একটি উপন্যাস লিখছিলাম এবং একইসঙ্গে আমার স্মৃতিকথা নিয়েও কাজ করছিলাম। উদাহরণ হিসেবে, যখন আমি ‘দা ম্যান্ডারিন্স’ লিখেছিলাম; তখন আমি চরিত্রগুলো এবং পরিবেশটাকে তৈরী করেছিলা্ম একটা আখ্যানকে ঘিরে, এবং একটু একটু করে সেই খসড়াটি একটা চেহারা পেয়েছিল। কিন্তু সাধারণত আমি প্লট নিয়ে কাজ করার অনেক আগেই উপন্যাস লিখতে শুরু করি।\nলোকে বলে,নিজের উপর আপনার ভীষণ আত্মনিয়ন্ত্রণ ও নিয়মানুবর্তিতা আছে এবং এর ফলে আপনি কোনো একটি দিনও কাজ ছাড়া থাকেন না। আপনি কখন কাজ শুরু করেন?\nআমি সবসময় কাজের তাড়ায় ছুটি, যদিও দিনের শুরুতেই সাধারণত কাজ করতে অপছন্দ করি। প্রথমে চা খাই,তারপর প্রায় ১০ টায় কাজ শুরু করি এবং ১ টা পর্যন্ত তা চালিয়ে যাই। তারপর বন্ধুবান্ধবের সাথে দেখা করি এবং বিকেল ৫ টায় আবার কাজে ফিরে যাই এবং ৯ টা পর্যন্ত কাজ করি। বিকেলে কাজ খুঁজে পেতে আমার কোন সমস্যা হয় না। আপনি চলে গেলে হয় আমি পত্রিকা পড়ব অথবা শপিং এ চলে যাব। বেশির ভাগ সময় কাজ করেই আমি আনন্দ পাই।\nপ্রতি সন্ধ্যাতেই, আর প্রায়ই দুপুরের খাবারের সময়ে। আমি সাধারণত সন্ধ্যায় তার বাড়িতে কাজ করি।\nএক এপার্টমেন্ট থেকে আরেক এপার্টমেন্টে যেতে বিরক্ত লাগে না?\nনা। যেহেতু আমি পাণ্ডিত্যপূর্ণ বই লিখছি না,সব কাগজপত্র সঙ্গে নিয়ে যাই এবং তাতে খুব ভালই কাজ হয়।\nএটা নির্ভর করে আমি কি লিখছি তার ওপর। যদি কাজটা ভালভাবে এগিয়ে যায় তাহলে আমি পনের মিনিট বা আধাঘন্টা আগের দিন যা লিখেছিলাম তা পড়ি,আর কিছু টুকটাক ভুল সংশোধন করি। তারপর সেখান থেকেই আবার কাজ শুরু করি। কাজের সূত্র খুঁজে পেতে আগে যা লিখেছিলাম তা একবার পড়ে নিতেই হয়।\nআপনার লেখক বন্ধুদেরও কি আপনার মতই অভ্যাস?\nনা,এটা সম্পূর্ণ একটি ব্যক্তিগত ব্যাপার। যেমন, গেনেত,একেবারে ভিন্নভাবে কাজ করেন। যখন তিনি কাজ করেন তখন ছয় মাস প্রতিদিন ১২ ঘন্টা করে কাজ করেন। আর কাজটি শেষ হবার পর বাকি ৬ মাস কিছু না করেই কাটিয়ে দিতে পারেন। যেমন বলেছি, ছুটির দু-তিন মাস ছাড়া আমি প্রতিদিনই কাজ করি। যখন আমি ভ্রমণ করি তখন সাধারণত কোন কাজই করিনা। আমি সারাবছর খুব অল্প পড়ি,আর যখন বেড়াতে যাই তখন হাতব্যাগ ভর্তি করে বই নিয়ে যাই,যা আমার আগে হয়ত পড়ার সময় হয়নি। কিন্তু যদি এই ভ্রমণটা এক মাস বা ছয় সপ্তাহ স্থায়ী হয় তখন আমার অস্বস্তি হতে থাকে, বিশেষ করে যদি আমি দুই বই এর মধ্যে আটকে থাকি। কাজ না করলে আমি ক্লান্ত বোধ করি।\nআপনার মূল পাণ্ডুলিপি কি সব সময় টানা হাতের লেখায় লেখেন? কে সেগুলোর পাঠোদ্ধার করে? নেলসন এলগ্রেন বলেন যে তিনি সেই অল্প ক’জনার মধ্যে একজন যিনি আপনার হাতের লেখা পড়তে পারেন।\nআমি জানি না কীভাবে টাইপ করতে হয়, কিন্তু আমার দুজন টাইপিস্ট আছেন যারা আমার লেখা পাঠোদ্ধারের চেষ্টা করেন। আমি যখন আমার বই এর শেষ ভার্সনের ওপর কাজ করি, তখন আমি পান্ডুলিপি অনুকরণ করি। আমি খুব সতর্ক। অনেক শ্রম দেই। আমার লেখা মোটামুটি স্পষ্ট।\n'দ্যা ব্লাড অব আদার' এবং 'অল মেন আর মর্টাল'এ আপনি সমসাময়িক সমস্যাগুলো নিয়ে কাজ করেছেন। আপনি কি জয়েস বা ফকনার দ্বারা প্রভাবিত ছিলেন?\nনা,এটা এক ব্যক্তিগত চিন্তা ছিল। আমি সব সময় ক্ষণস্থায়ী সময় নিয়ে সচেতন ছিলাম। সব সময় ভেবেছি আমার বয়স বেড়ে যাচ্ছে। এমনকি যখন আমার বয়স ১২ তখনও। আমি ভাবতাম ৩০ বছর হয়ে যাওয়া খুব বিব্রতকর। আমার মনে হতো, কিছু হারিয়ে গেছে। একই সঙ্গে আমি এ বিষয়েও সচেতন ছিলাম যে আমি কি অর্জন করতে পারতাম, আর জীবনের কিছুটা সময় আমাকে অনেক কিছুই শিখিয়েছে। কিন্তু সবকিছু ছাড়িয়ে সময়ের চলে যাওয়াটাই আক্রান্ত করত আমাকে, একারণে যে মৃত্যু ধীরে ধীরে এগিয়ে আসছে। আমার মতে, সময়ের সমস্যার সাথে মৃত্যুর যোগসূত্র রয়েছে,এই চিন্তা থেকে যে আমরা ক্ষয়ে যাওয়ার ভয় নিয়ে নিবিড়ভাবে মৃত্যুর কাছাকাছি চলে যাচ্ছি ক্রমশ। এটা হলো, বরং সত্য যে সবকিছুরই ক্ষয় হয়,ভালোবাসা কমে যায়। সেটাও খুব ভয়ঙ্কর,যদিও ব্যক্তিগতভাবে আমার এধরনের কোন ক্ষতি হয়নি কখনো। আমার জীবনে সবসময়ই দারুণ এক ধারাবাহিকতা বজায় ছিল। আমি সব সময় প্যারিসে থেকেছি,কমবেশি একি পাড়ায়। সার্ত্রের সঙ্গে আমার সম্পর্কটা অনেক দিন বজায় ছিল। আমার অনেক পুরানো বন্ধু আছে যাদের সাথে আমার এখনও যোগাযোগ আছে। সুতরাং ব্যাপারটা এমন নয় যে আমি বোধ করছি ‘সময়’ সবকিছু ভেঙে দিচ্ছে, আবার এটাও সত্যি যে আমি সবসময় নিজেকে বহনও করেছি। এর মানে হচ্ছে যে, আমার পেছনে কত বছর চলে গেছে, কত বছর সামনে আছে। আমি তাদের মূল্যবান মনে করি।\nআপনার স্মৃতিকথার দ্বিতীয়ভাগে সার্ত্রেকে নিয়ে আপনি একটা প্রাঞ্জল চিত্র এঁকেছেন যখন তিনি 'নযিয়া' লিখছিলেন। ক্রোধবশে আপনি তাঁকে একজন স্বঘোষিত দোষত্রুটিতে মোহাচ্ছন্ন মানুষ হিসেবে চিত্রায়িত করেছেন। একইসাথে আপনাদের সুখী দম্পতি বলেই মনে হয়েছে। তারপরও আপনার উপন্যাসগুলোতে আপনি 'মৃত্যুচিন্তা' বিষয়টি নিয়ে আবিষ্ট হয়ে ছিলেন যা সার্ত্রের লেখায় আমরা কখনও পাইনি।\nকিন্তু মনে করে দেখুন, সার্ত্রে তার ‘দ্যা ওয়ার্ডস’ এ কি বলেছেন। তিনি কখনও মৃত্যুর প্রতি অপরিমেয় অনিশ্চয়তা বোধ করেন না, অথচ তার শিক্ষার্থীরা, যেমন ‘নিজান’,‘আদেন’ ‘আরেবি’; এরা সবাই মৃত্যু চিন্তায় আচ্ছন্ন ছিল। একরকমভাবে সার্ত্রে মনে করতেন তিনি অমর হবেন। সাহিত্যকর্মের উপর জীবন বাজি রেখেছিলেন তিনি, এই আশায় যে তাঁর কাজ বেঁচে থাকবে। কিন্তু আমার ক্ষেত্রে, ব্যক্তিগত জীবন হারিয়ে যাবে এই সত্যটা জেনেও, আমার কাজ শেষ হওয়ার সম্ভাবনা আছে কিনা তা নিয়ে আমার বিন্দুমাত্র মাথাব্যথা ছিল না। আমি সব সময় জানতাম যে জীবনের সাধারণ বিষয়গুলি হারিয়ে যাবেই, দৈনন্দিন কাজ, তার ভূমিকা, অতীত অভিজ্ঞতা। সার্ত্রে ভেবেছিলেন জীবন শব্দের ফাঁদে ধরা পড়বে,আর আমি ভেবেছি শব্দরা জীবন নয়,কিন্তু জীবনের একটি প্রজনন, যা মৃত,এটাই বলা যায়।\nএটাই সম্পূর্ণ নির্ভুল যুক্তি। কেউ কেউ দাবী করে যে উপন্যাসে জীবন বদলানোর ক্ষমতা আপনার নেই। তারা কটাক্ষ করে বলে যে, আপনার উপন্যাসের চরিত্রগুলি চারপাশের লোকেদেরই নকল করে লেখা।\nআমি জানি না। কল্পনা কি? দীর্ঘমেয়াদে,এটি একটি নির্দিষ্ট মাত্রায় সাধারনত্ব অর্জনের বিষয়,সত্যের সত্য, মানুষ আসলে কীভাবে বাঁচে সেই সত্য । যে কাজগুলি বাস্তবসম্মত নয় সেগুলো আমাকে টানে না, যদি না সেগুলো পুরাদস্তুর উড়নচণ্ডে হয়; উদাহরণস্বরূপ,আলেক্সানডার দ্যুমা বা ভিক্টর হূগোর উপন্যাস যা একরকমের মহাকাব্য। কিন্তু আমি বানানো গল্পকে কাল্পনিক বলব না বরং কৃত্রিম কাজ বলব। যদি আমি নিজের স্বপক্ষে বলতে যাই, আমি তলস্তয় এর ‘ওয়ার অ্যান্ড পিস’ এর কথা বলব,যার প্রতিটি চরিত্রই বাস্তবজীবন থেকে নেয়া।\nআপনার লেখার চরিত্রগুলির দিকে ফেরা যাক। আপনি কীভাবে তাদের নাম বাছাই করেন?\nআমি এটাকে খুব গুরুত্বপূর্ণ মনে করিনা। ‘শি কেইম টু স্টে’ তে জেভিয়ার নামটা বেছে নিয়েছিলাম কারণ ঐ নামের শুধু একজনের সাথেই আমার দেখা হয়েছিল। আমি যখন নাম খুঁজি তখন টেলিফোন ডিরেকটরি ব্যবহার করি অথবা আগে পরিচয় হওয়া কারো নাম স্মরণ করার চেষ্টা করি।\nআপনি কোন চরিত্রগুলির সাথে অনেক বেশি সংযুক্ত?\nআমি জানি না। আমার মনে হয়, সম্পর্কের চেয়ে চরিত্রের প্রতি আমার কম আগ্রহ থাকে,তা সে সম্পর্কটা ভালোবাসারই হোক বা বন্ধুত্বেরই হোক। সমালোচক ক্লডি রয় এই বিষয়টি খুঁজে পেয়েছেন।\nআপনার প্রত্যেকটি উপন্যাসে আমরা একটা নারী চরিত্র পাই যে মিথ্যা ধারণা দিয়ে বিভ্রান্ত এবং আর পাগলামিতে আচ্ছন্ন।\nঅনেক আধুনিক নারীই এরকম। তাদের এমন ভূমিকা পালন করতে বাধ্য করা হয় যা তারা নয়,উদাহরণস্বরূপ,নামকরা বেশ্যা হতে গেলে নকল ব্যক্তিত্বে পরিচিত হতে হয়। তারা একেবারে মানসিক বিকারের কাছাকাছি চলে যায়। আমি সেসব মেয়েদের প্রতি খুব সহানুভূতিশীল। সুন্দর, ভারসাম্য বজায় রাখা গৃহিণী বা মায়েদের চেয়ে ওদের প্রতি আমার আগ্রহ বেশী। আরো নারী আছেন যাদের প্রতি আমার আগ্রহ আরো বেশী, তারা হলো, সৎ ও আত্মনির্ভরশীল নারী, যারা কাজ করে এবং সৃষ্টি করে।\nপ্রেম একটি দারুণ সুযোগ। সত্যিকারের ভালোবাসা খুবই দুর্লভ,নারী পুরুষেরা যারা এই অভিজ্ঞতাটি পায়, এটি তাদের জীবনকে ঋদ্ধ করে।\nআপনার উপন্যাসে মনে হয় নারীর, যেমন 'শি কেইম টু এর 'ফ্রান্সেইস', 'দ্য মান্দারিন' এর 'এনি'- যারা\nচরিত্রের দিক থেকে ভীষণ পরিপক্ক।\nএর কারণ হলো, সবকিছু সত্ত্বেও, নারীরা ভালবাসায় নিজের টুকু বেশি দেয়, কারণ তাদের অধিকাংশই শোষণ করতে পারে না। তারা সম্ভবত গভীর সহানুভূতি প্রকাশে আরও বেশি সক্ষম, যা ভালোবাসার মূল ভিত্তি। হয়ত এটাও হতে পারে যে আমি নারী বলেই পুরুষের চাইতে অনেক বেশী সহজেই নিজেকে উপস্থাপন করতে পারি। আমার নারী চরিত্রগুলি পুরুষ চরিত্র থেকেও বেশি সমৃদ্ধ।\nআপনি কখনও একজন আত্মনির্ভরশীল এবং সত্যিকার অর্থেই পুরোপুরি মুক্ত নারী চরিত্র তৈরী করেননি, যা, যে কোন ভাবেই হোক, ‘দ্য সেকেন্ড সেক্স’-এর তত্ত্বটির ব্যাখ্যা দেয়। কেন?\nআমি নারীদের সেভাবেই দেখিয়েছি তারা যেমন,বিভক্ত মানুষ হিসেবে; সেভাবে নয়, যেভাবে হওয়া উচিত ছিল।\nআপনার দীর্ঘ উপন্যাস ‘দ্য মান্দারিন’ এর পরে আপনি গল্প লেখা বন্ধ করে দেন আর স্মৃতিকথার ওপর কাজ শুরু করেন। এই দুই ধরনের সাহিত্যের মধ্যে কোনটি কে আপনি অগ্রাধিকার দেন?\nআমি দুটোই পছন্দ করি। সেগুলো বিভিন্ন ধরনের সন্তুষ্টি ও হতাশা সবই দেয়। ‘স্মৃতিকথা' লিখতে গিয়ে বাস্তবতাকে অনুসরণ করে লেখার ব্যাপারে আমি একমত ছিলাম। অন্য দিকে যখন কেউ দৈনন্দিন জীবনে্র বাস্তবতাগুলো অনুসরণ করে যেমন আমিও করেছি; তারপরও কিছু গভীরতার ব্যাপার থাকে, কিছু বিশেষ ধরনের পৌরানিক কাহিনী থাকে, যা অন্যরা উপেক্ষা করে। যাই হোক,উপন্যাসে,মানুষ এই দিগন্তগুলো প্রকাশ করতে পারে, যেমন দৈনন্দিন জীবনের বাড়তি রঙ; কিন্তু সেখানে কিছু বানানো উপাদান আছে যেটি ভীষন অস্বস্তিকর। মিথ্যাটুকু বাদ দিয়ে মানুষের উদ্ভাবনের প্রতি মনযোগী হওয়া উচিত। আমি অনেকদিন ধরেই আমার শৈশব আর যৌবন নিয়ে কথা বলতে চাচ্ছিলাম,আমি তাদের সঙ্গে খুব গভীর একটা সম্পর্কও লালন করেছি, কিন্তু আমার কোন বইয়েই এর কোন ছিটেফোঁটা নেই। এমনকি আমার প্রথম উপন্যাস লেখার আগেই এই ‘হৃদয় থেকে হৃদয়ের কথোপকথন’ নিয়ে লেখার ইচ্ছা ছিল। এটা খুব আবেগি ইচ্ছা, খুব ব্যক্তিগত চাওয়া। ‘মেমোরিজ অব আ ডিউটিফুল ডটার’ এর পরে আমি অসন্তুষ্ট ছিলাম এবং অন্যকিছু করার কথা ভেবেছিলাম। কিন্তু পারিনি। আমি নিজেকে বলেছিলাম,‘আমি মুক্ত হবার জন্য যুদ্ধ করেছি। এই স্বাধীনতা দিয়ে আমি কি করলাম? এটা থেকে কী লাভ হলো?’ পরিণামটা শেষপর্যন্ত লিখেছিলাম, যা আমাকে ২১ বছর থেকে বর্তমান পর্যন্ত নিয়ে এসেছে, ‘দ্য প্রাইম অব লাইফ’ থেকে ‘ফোর্স অব সারকামস্টানসেস’ এ ।\nকয়েক বছর আগে ফর্মেন্টর এর লেখক সভায় কার্লো লেভি ‘দ্য প্রাইম অব লাইফ’ কে শতাব্দীর শ্রেষ্ঠ প্রেমকাহিনী বলে উল্লেখ করেছেন। সার্ত্রে প্রথমবারের মতো একজন সাধারণ মানুষের মতন সেখানে উপস্থিত ছিলেন। আপনি সার্ত্রেকে এমনভাবে সকলের সামনে উপস্থাপন করেছেন, যে মানুষটাকে কেউ কখনো সঠিকভাবে বুঝতে পারেনি,এমন একজন মানুষ যিনি ‘অদ্ভুত কাল্পনিক সার্ত্রে’ থেকে আলাদা।\nআমি এটা সচেতনভাবেই করেছি। তিনি চাননি যে আমি তাকে নিয়ে লিখি। কিন্তু শেষপর্যন্ত, তিনি যখন দেখলেন আমি যেভাবে কথা বলি সেভাবেই উনার সম্পর্কে বলছি, তখন তিনি আমাকে স্বাধীনভাবে বলতে দিলেন।\nআপনার মতে,ব্যাপারটা এমন কেন যে ২০ বছর ধরে এত খ্যাতির পরও লেখক সার্ত্রেকে এখনও ভুল বোঝা হয় এবং হিংস্রভাবে সমালোচক দ্বারা আক্রান্ত হতে হয় ?\nরাজনৈতিক কারণে। সার্ত্রে সেই মানুষ যিনি সেই শ্রেণীর খুব কড়া বিরোধিতা করেছেন যে শ্রেণীতে তার জন্ম, এবং যে কারণে তাকে বিশ্বাসঘাতক বলা হয়। কিন্তু এটা সেই শ্রেণী যাদের কাছে টাকা আছে এবং যারা বই কেনে। সার্ত্রের অবস্থা প্রচলিত মতবিরোধী। তিনি একজন বুর্জোয়াবিরোধী লেখক অথচ বুর্জোয়ারাই তার বই পড়ে, আর এটিকে তাদেরই একটি পণ্য হিসেবে প্রশংসা করে। বুর্জোয়াশ্রেণীর মধ্যে একচেটিয়া সাংস্কৃতিক আধিপত্য রয়েছে এবং তারা মনে করে যে সার্ত্রের জন্ম তারাই দিয়েছে। একইসঙ্গে তারা সার্ত্রেকে ঘৃণাও করে কারণ তিনি তাদের আক্রমণ করে লেখেন।\nপ্যারিস রিভিউয়ে হেমিংওয়ের সঙ্গে একটা সাক্ষাতকারে তিনি বলেছিলেন,‘আপনারা এ ব্যাপারে নিশ্চিত হতে পারেন যে,একজন রাজনৈতিক-মনস্তাত্ত্বিক লেখকের লেখা তখনই স্থায়িত্ব পাবে যখন আপনি পড়ার সময় রাজনৈতিক বিষয়গুলি বাদ দিয়ে পড়বেন। অবশ্যই, আপনি এবিষয়ে একমত হবেন না। কিন্তু আপনি কি তাহলে এখনও কোন মতাদর্শের প্রতি অঙ্গীকারে বিশ্বাস করেন?\nহেমিংওয়ে সেই ধরনের বিশেষ লেখক, যিনি কখনোই নিজের প্রতি প্রতিজ্ঞাবদ্ধ হতে চাননি। আমি জানি তিনি স্প্যানিশ গৃহযুদ্ধে যুক্ত ছিলেন, কিন্তু একজন সাংবাদিক হিসেবে। হেমিংওয়ে কখনোই গভীরভাবে অঙ্গীকারাবদ্ধ ছিলেন না। তিনি ভাবতেন, সাহিত্যে যা কিছু শাশ্ব্‌ত তা সময়ে বাঁধা নেই এবং সেগুলো অঙ্গীকারবদ্ধ হতে পারেনা। আমি একমত নই। বেশির ভাগ লেখকের ক্ষেত্রেই এটা তাদের রাজনৈতিক মতাদর্শ, যা আমি পছন্দ বা অপছন্দও করতে পারি। আগেকার দিনে এত বেশি লেখক ছিলনা যাদের কাজে প্রতিজ্ঞাবদ্ধতা ছিল। এবং একজন পাঠক রুশোর ‘সোশাল কনট্রাকট’ যতটা আগ্রহ নিয়ে পড়েন ঠিক ততটা আগ্রহ নিয়েই ‘কনফেশনস’ পড়েন, কিন্তু কেউ আর ‘দ্য নিউ হেলইস’ পড়েন না।\nযুদ্ধশেষের সময়কাল থেকে ১৯৫২ পর্যন্ত সময়কে অস্তিত্ববাদের পূর্ণ বিকাশের সময়কাল বলে মনে করা হয়। বর্তমানে ‘নিউ নভেল’ একটা ফ্যাশন হয়ে দাঁড়িয়েছে; এই যেমন, ‘দারিঘ্যু দ্যা রোশেল এবং রজার নেইমার’ এর মতন লেখকরা আছেন।\nফ্রান্সে অবশ্যই ডানপন্থার দিকে প্রত্যাবর্তনের বিষয়টি ঘটছে। ‘নিউ নভেল’ নিজেই ঠিক প্রতিক্রিয়াশীল নয়, যেমন নন এর লেখকেরা। সহানুভুতিশীল কেউ হয়ত বলতে পারেন যে তারা কিছু বুর্জোয়া রীতিনীতি থেকে দূরে থাকতে চান। এসব লেখকরা ঝামেলাজনক নন। শেষ পর্যন্ত, গ্যলিজম আমাদের কে ফিরিয়ে এনেছেন পেতাইঁজমের কাছে; এবং এরকম ক্ষেত্রে এটাই আশা করা যায় যে, ল্যা রোশেল এর মতন দালাল আর নেইমারের মতন চূড়ান্ত প্রতিক্রিয়াশীলদের খুব উচ্চমানের করে দেখা হবে। ‘বুর্জোয়াশ্রেণী’ আবার নিজের আসল চেহারায় ফিরে এসেছে, আর তা হলো ‘প্রতিক্রিয়াশীল শ্রেণীর’ প্রতিনিধিত্ব করা। সাত্রে’র ‘দ্যা ওয়ার্ডস’ এর সাফল্যটা দেখুন। বেশ কিছু জিনিস আছে লক্ষ্য করার মতন। আমি বলছিনা যে এটাই তার সর্বশ্রেষ্ঠ বই, কিন্তু এটা সম্ভবত তাঁর শ্রেষ্ঠ বই গুলোর অন্যতম একটি। যে কোন মানদণ্ডে এটি একটি অসাধারণ বই; শিল্পমানের এক দারুণ প্রকাশ এবং আশ্চর্যজনক সুন্দরভাবে লেখা। একই সাথে বইটি এমন দারুণ সাফল্য পেয়েছে একারণে যে এটি কোন বিশেষ কিছুর জন্য 'অঙ্গীকারাবদ্ধ’ ছিলনা। সমালোচকেরা যখন বলেন যে, ‘নযিয়া’ লেখাটার সাথে এটাও তাঁর একটি শ্রেষ্ঠ লেখা, তখন মনে রাখতে হবে যে ‘নযিয়া’ তাঁর প্রথম দিককার লেখা, যেটাও কোন কিছুর জন্য 'অঙ্গীকারাবদ্ধ’ কোন লেখা ছিলনা; যা’ ডান ও বামপন্থী উভ্য়পক্ষের কাছে খুব দ্রুত সমাদৃত হয়েছে, যা তাঁর নাটকগুলোর ক্ষেত্রে ঘটেনি। একই ঘটনা আমার ‘দ্যা মেময়ারস অব অ্যা ডিউটিফুল ডটার’ এর ক্ষেত্রে ঘটেছে। বুর্জোয়া নারীরা তাদের নিজস্ব তারুণ্যকে লেখার মধ্য দিয়ে দেখতে পেয়ে আপ্লুত হয়েছিল। প্রতিবাদ শুরু হয় আমার লেখা ‘দ্যা প্রাইম অব লাইফ’ আর ‘ফোর্স অব সারকামসট্যান্সেস’ লেখা থেকে। এই তফাৎটা খুব স্পষ্ট এবং তীক্ষ্ণ।\n‘ফোর্স অব সারকামসট্যান্সেস’ এর শেষাংশটা আলজেরীয় যুদ্ধের প্রতি নিবেদিত, যেক্ষেত্রে মনে হয় যে আপনি খুব ব্যক্তিগত করে প্রতিক্রিয়াগুলো দেখিয়েছেন।\nসিমন দ্য বোভোয়ার--\nআমি রাজনৈতিকভাবে বিষয়টি নিয়ে চিন্তা ও অনুভব করেছি, কিন্তু নিজে কখনো কোন রাজনৈতিক কর্মকাণ্ডের সাথে যুক্ত ছিলাম না। ‘ফোর্স অব সারকামসট্যান্সেস’ এর পুরো শেষ অংশটা যুদ্ধকে ঘিরে। এটা ফ্রান্সে অরাজক মনে হতে পারে, যেহেতু এই যুদ্ধের সাথে ফ্রান্সের আর কোন সংশ্লিষ্টতা নেই।\nআপনার কি এমন উপলব্ধি হয়নি যে মানুষ এটা ভুলে যেতে বাধ্য ছিল?\nআমি সেই অধ্যায় থেকে অনেক গুলো পাতা মুছে দিয়েছিলাম। আমি বুঝেছিলাম যে এটা একটা অরাজক ব্যাপার হবে। অন্যদিকে, আমি আসলেই এটা নিয়ে কথা বলতে চাচ্ছিলাম, এবং আশ্চর্য বোধ করেছি এটা দেখে যে মানুষ বিষয়টিকে এই পরিমাণে ভুলে গেছে। আপনি কি তরুণ পরিচালক রবার্ট এনরিকোর পরিচালিত ‘ল্যা বেল ভিয়ে’ ছবিটি দেখেছেন? মানুষ স্তম্ভিত হয়ে গেছে, কারণ ছবিটাতে আলজেরিয়ান যুদ্ধ দেখানো হয়েছে। ‘ল্যা ফিগারো লিতেরাঘাইঘ’ এ ক্লদ মরিয়াক লিখলেন, ‘কেন আমরা প্যারাস্যুট সৈন্যদের গণ স্কয়ারে দেখি? এটা জীবনের সত্য নয়।’ কিন্তু আসলেতো এটি জীবনের সত্য ছিল। সেইন্ট জারমেইন দে প্রে তে সাত্রে’র জানালা দিয়ে প্রতিদিন এসবই দেখতাম। মানুষ ভুলে গেছে। তারা ভুলে যেতে চেয়েছে। তারা তাদের স্মৃতি ভুলে যেতে চেয়েছে। আর এই কারণেই, আলজেরিয়ান যুদ্ধ নিয়ে বলা কথার জন্য আক্রান্ত হব বলে যে ভেবেছিলাম, তা না ঘটে বিপরীতটা ঘটেছে; 'বার্ধক্য' আর 'মৃত্যু' নিয়ে কথা বলার জন্য বরং বেশি আক্রান্ত হয়েছি। আলজেরিয়ান যুদ্ধ প্রসঙ্গে সকল ফরাসীরা এখন এভাবে বিশ্বাস করে, যেন এটা কখনো ঘটেনি; যেন কেউ অত্যাচারিত হয়নি; যদি হয়েও থাকে তারা সবসময় নির্যাতনের বিরুদ্ধেই ছিল।\n‘ফোর্স অব সারকামসট্যান্সেস’এর শেষে আপনি বলেছেন, 'সন্দেহ প্রবণতা নিয়ে যখন আমি 'সহজ বিশ্বাসী' কিশোরদের দিকে ফিরে তাকাই, তখন এতখানি প্রতারিত হয়েছি দেখে স্তম্ভিত হয়ে যাই'। এই মন্তব্যটা সব ভুল বুঝাবুঝির কারণ ঘটিয়েছে বলে মনে হয়।\nমানুষ, বিশেষ করে আমার শত্রুরা ব্যাখ্যা করার চেষ্টা করেছে যে 'আমার একটা ব্যর্থ জীবন', হয়তোবা একারণে যে, রাজনৈতিক চিন্তার স্তরে আমার ভুল ছিল, সেটা আমি স্বীকার করেছিলাম; অথবা এ কারণে যে সবকিছুর পরও একজন নারীর সন্তান থাকা উচিত এমন কথা আমি বলেছিলাম, ইত্যাদি। যে কেউ, যে আমার বই খেয়াল করে পড়ে, সে সহজেই বুঝতে পারবে যে, আমি ঠিক বিপরীতটাই বলেছি; কারো সাথে আমার কোন ঈর্ষা নেই, আমি আমার জীবন যেমন তা নিয়ে সম্পূর্ণভাবে সন্তুষ্ট; আমি যা করতে প্রতিজ্ঞা করেছিলাম তার সব পূরণ করেছি, এবং ফলশ্রুতিতে, যদি আমাকে এই জীবন আবার যাপন করতে দেয়া হত, তাহলে আমি ভিন্ন আর কোন ভাবে তা’ যাপন করতাম না। সন্তান নেই বলে আমার কখনও কোন অনুতাপ হয়নি; আমি যতটুকু যা চেয়েছি, তা হলো লেখালেখি করা।\nতাহলে 'প্রতারিত বোধ' কেন? যখন একজন মানুষ পৃথিবী সম্পর্কে অস্তিতবাদী মতবাদ পোষণ করে, যেমন আমি; তার কাছে মানুষের জীবনের পরষ্পর বিরোধিতাটা হল, একজন কিছু হতে চেষ্টা করছে কিন্তু শেষ পর্যন্ত নিছক অস্তিত্ব নিয়ে বেঁচে আছে। একারণে এই অসঙ্গতি যে, আপনি সফল হবেন না জেনেও যখন একটা কিছু করার পরিকল্পনা করেন যা আপনি হামেশাই করেন; কিন্তু যখন আপনি পেছনে ঘুরে জীবনকে দেখেন, তখন দেখতে পান যে কেবলি আপনি অস্তিত্বটি নিয়েই বেঁচে আছেন। অন্যভাবে বলা যায়, আপনার জীবনে শক্ত কঠিন চিরস্থায়িত্ব বলে কিছু নেই যা ঈশ্বরের আছে ( যেমন 'ঈশ্বর' একটি অসম্ভব ধারণা বলে মনে করা হয়)। আপনার জীবন কেবলই 'একটি মানুষের জীবন'।\nকেউ বলতে পারেন, যেমন এলান বলেছেন, এবং তাঁর এই কথাটি আমার খুব প্রিয় যে, 'আমাদের কাছে কিছুই প্রতিশ্রুত নয়'। এক অর্থে এটা সত্যি, আরেক অর্থে নয়। কারণ, যে ছেলে বা মেয়েটি বুর্জোয়া সংস্কৃতি পেয়েছে, তার জন্য জীবনের অনেককিছুই নিশ্চিত। যে ছোটবেলায় একটা কঠিন জীবন পার করেছে, আমি মনে করি পরবর্তীতে সে বলবে না যে সে 'প্রতারিত' হয়েছে। কিন্তু যখন আমি বলেছি, যে আমি প্রতারিত হয়েছি, আমি সেই সতের বছরের মেয়েটার কথাই বলেছি, যে 'হেজেল ঝোপঝাড়ে'র কাছে বসে দিবাস্বপ্ন দেখছিল আর ভাবছিল তারপর সে কি করবে। আমি যা করতে চেয়েছি, তার সবই আমি করেছি, বই লিখেছি, নানান বিষয়ে শিখেছি; কিন্তু আমি একই রকমভাবে প্রতারিতই রয়ে গেছি কারণ এর বেশি আর কিছু করতে পারিনি।\nম্যালাহরমেযে'র একটা উক্তি আছে যে 'দুঃখের সুগন্ধটি হ্রদয়ে থেকে যায়', আমি ভুলে গেছি এটা ঠিক কীভাবে থেকে যায়। আমার যা চাওয়া ছিল তা আমি পেয়েছি, এবং আমার সব বলা এবং করা হয়ে গেছে। অন্যরা কি চেয়েছে সেটা সম্পূর্ণ ভিন্ন ব্যাপার। একজন নারী মনোবিশ্লেষক একটি বুদ্ধিদীপ্ত চিঠিতে আমাকে লিখেছিলেন যে, 'বিশ্লেষণ শেষে এটাই বলা যায়, আমাদের আকাঙ্ক্ষাগুলো, আকাঙ্ক্ষার নিজের মূল উদ্দেশ্যকে ছাড়িয়ে যায়'। সত্যি বলতে কি, যা আমি আকাঙ্ক্ষা করেছিলাম তার সব আমি পেয়েছি; কিন্তু আকাঙ্ক্ষার ভেতরে সুপ্ত যে ‘বহুদূর ছাড়িয়ে যাবার ইচ্ছা’, সেটা অর্জিত হয়নি। কিন্তু সাধারণ অর্থে আকাঙ্ক্ষা পূরণ হয়েছে। সকল সংস্কৃতিবোদ্ধা ও বুর্জোয়া আশাবাদীরা যেমন করে কাউকে কিছু পেতে উৎসাহিত করে, তরুণ বয়সে আমারও জীবনের দৃষ্টিভঙ্গি ও চাওয়াগুলো তেমনই ছিল। কিন্তু আমার পাঠকেরা একইভাবে তাদেরকে উৎসাহিত না করার জন্য আমাকে অভিযুক্ত করে। সেটাই আমি বুঝিয়েছি; এবং আমি যা বলেছি এবং লিখেছি সেজন্য কোন অনুতাপ করিনি।\nকিছু মানুষের ধারণা অন্তর্নিহিত ভাবে আপনার লেখায় একজন ঈশ্বরকে খোঁজার ব্যাপার আছে।\nনা। সার্ত্রে এবং আমি সবসময় বলেছি যে, একটা আকাঙ্ক্ষা থাকতে হবে তার মানে এই নয়যে আকাঙ্ক্ষাটিকে কোন বাস্তবতাকে অনুসরণ করতে হবে। দার্শনিক স্তর থেকে কান্ট ঠিক এটাই বলেছেন। কেউ একজন নানারকম হতাহতের ঘটনা ঘটতে পারে বলে বিশ্বাস করে তার মানে এই নয় যে এর পেছনে বড় কোন সুনির্দিষ্ট কারণ আছে। মানুষের কোন কিছু হবার আকাঙ্ক্ষা আছে তার অর্থ এই না যে সে সেটাই হতে পারবে অথবা 'এই হতে চাওয়াটা' কেবলই একটা সম্ভাব্যতা। যে কোন মূল্যেই, 'এই হতে চাওয়াটা' একটি আকাঙ্খার প্রতিফলন এবং একই সময়ে একটি অস্তিত্বের বিদ্যমানতা। অস্তিত্বের বিদ্যমানতা এবং কিছু হতে চাইবার আকাঙ্ক্ষা এ দুয়ের মধ্যে সমন্বয় অসম্ভব। সার্ত্রে এবং আমি সবসময় এটা প্রত্যাখ্যান করেছি এবং যেটি ছিল আমাদের চিন্তার অনর্গত বিষয়। মানুষের মধ্যে একটি শূন্যতাবোধ আছে, এমনকি তার সকল অর্জনেও সেই শূন্যতাবোধ থাকে। এই হলো মোদ্দা কথা। আমি বলতে চাচ্ছি না যে আমি যা অর্জন করতে চেয়েছিলাম তা অর্জন করতে পারিনি; বরং যে অর্জনগুলো আমি করেছি সেগুলো মানুষের কাছে হয়ত কোনো 'অর্জন' নয়। উপরন্তু, একটি সরল অথবা উন্নাসিক দৃষ্টিভঙ্গি আছে; কারণ মানুষ কল্পনা করে যে কেউ যদি সামাজিক পর্যায়ে সফল হন তাহলে অবশ্যই তাকে সাধারণ মানুষের মানদন্ডে নিঁখুত সন্তুষ্টি অর্জন করতে হবে। কিন্তু সেটি ঠিক নয়।\n"আমি প্রতারিত" এই কথাটির আসলে অন্য অনেক অর্থ আছে। উদাহরণস্বরূপ, জীবন আমাকে 'এই পৃথিবী যেমন' তেমনটি আবিষ্কার করতে শিখিয়েছে। বেশীর ভাগ মানুষের জন্যই এটি দূর্ভোগ, নিপীড়ন এবং অপুষ্টিতে ভরা; যখন আমি তরুন ছিলাম তখন কল্পনা করতাম যে, পৃথিবী আবিষ্কার করার অর্থই হল সুন্দর কিছু খুঁজে পাওয়া। কিন্তু তখন আমার এসব বিষয়গুলো জানা ছিলনা। সেই অর্থেও, আমি বুর্জোয়া আদর্শ দিয়ে প্রতারিত ছিলাম, এবং সেকারণেই আমি অন্যদের প্রতারিত হওয়ার ক্ষেত্রে অবদান রাখতে চাইনি। 'কেন আমি বলি আমি প্রতারিত' সংক্ষেপে, এই জন্য যে, যেন এভাবে আর কেউ প্রতারিত না হয়। এটা একটি সামাজিক সমস্যাও বটে। অল্প অল্প করে আমি এই অসুখী পৃথিবীটাকে আবিষ্কার করেছি, তারপর আরো বেশী বেশী। সর্বোপরি আলজেরীয় যুদ্ধের সূত্রে এবং ভ্রমণ করার সময়ে এটা আমি অনুভব করতে পেরেছিলাম।\nকিছু সমালোচক এবং পাঠক অনুভব করেছেন যে বার্ধক্য বিষয়টি নিয়ে আপনি অপ্রীতিকরভাবে বলেছেন।\nআমি যা বলেছি তা অনেকেই পছন্দ করেনি; কারণ তারা বিশ্বাস করতে চেয়েছিল যে জীবনের প্রতিটি পর্যায়ই খুব সুখকর; যেমন শিশুরা নির্দোষ, সকল নববিবাহিতরা সুখী এবং সকল বৃদ্ধেরা নির্মল। আমি সারাজীবন এসব ধারণার বিরোধিতা করেছি। এ বিষয়ে কোন সন্দেহ নেই যে, যে মুহুর্তে কেউ ঠিক বার্ধক্যে নয় কিন্তু প্রাক-বার্ধক্যে ঢোকে, তখন যদি তার সবও থাকে, যেমন ভালোবাসা থাকে, সকল কাজ শেষ হয়ে থাকে -তারপরও তার অস্তিত্বে এটি একটি বড় পরিবর্তন। যে পরিবর্তনটি অনেক কিছু হারাবার ফলেই ঘটে। কেউ যদি তাদের হারানোর জন্য দুঃখিত বোধ না করে তার মানে সে যা হারিয়েছে সে সেগুলোকে ভালোবাসেনি। আমি মনে করি যে যারা বার্ধক্য বা মৃত্যু কে খুব সহজেই মহিমান্বিত করে তারা আসলে জীবনকে ভালোবাসে না। অবশ্যই, বর্তমানের ফ্রান্সে আপনাকে বলতেই হবে যে, মৃত্যু সহ জীবনের সবকিছুই সুন্দর, মনোরম।\nমানুষের প্রতারিত অবস্থাটি গভীরভাবে বেকেট অনুভব করতে পেরেছিলেন। উনি কি আপনাকে অন্যান্য নিউ নভেলিস্ট’ দের চাইতে বেশী আকর্ষণ করেছেন?\nঅবশ্যই। 'সময়' কে কেন্দ্র করে যে কাজগুলো একজন 'নিউ নভেলে' খুঁজে পেতে পারে তার সবকিছুই ফকনারের কাজে পাওয়া সম্ভব। ফকনারই সেই ব্যক্তি যিনি তাঁদেরকে একাজটি করতে শিখিয়েছিলেন এবং আমার মতে তিনি এমন একজন যিনি এই কাজটি সবচেয়ে ভালভাবে করেন। বেকেট যেভাবে জীবনের অন্ধকার দিকগুলোকে গুরুত্ব দিয়েছেন সেটি খুবই চমৎকার। যাইহোক, তিনি বিশ্বাস করেন যে জীবন অন্ধকার এবং শুধুমাত্র তাই। এবং আমিও বিশ্বাস করি যে জীবন অন্ধকারময়, এবং একইসংগে আমি জীবনকে ভালোবাসি। কিন্তু তাঁর সেই দৃঢ় বিশ্বাসই তার সবকিছুকে নষ্ট করে দিয়েছে বলে আমার মনে হয়। যখন এছাড়া আর কিছু বলার থাকেনা, তখন একথাটি পঞ্চাশ রকম করে বলার কিছু নেই। আমি মনে করি যে তার বেশীর ভাগ কাজই তার শুরুর দিকের লেখার পুনরাবৃত্তি। 'ওয়েটিং ফর গডো'তে 'এন্ডগেইমে'র পুনরাবৃত্তি ঘটেছে, তবে দুর্বলভাবে।\nসমসাময়িক আর কোন ফরাসী লেখক কি আপনাকে আকৃষ্ট করে?\nখুব বেশী না। আমি অনেক পান্ডুলিপি পাই; বিরক্তিকর বিষয় হল সেগুলোর বেশীভাগই যাচ্ছে তাই। বর্তমান সময়ে, 'ভিওলেত লেডজিউক'কে নিয়ে আমি খুবই উৎসাহী। ১৯৪৬ সালে 'ক্যামু' সম্পাদিত 'কালেকশন এস্পোয়াখ' এ তাঁর লেখা প্রথম প্রকাশিত হয়। সমালোচকেরা তাঁর আকাশচুম্বী প্রশংসা করেছিলেন। সার্ত্রে, জ্যেনে, এবং জুয়ান্দুঁ তার লেখা খুব পছন্দ করেছিলেন। তার লেখা বেশী বিক্রি হয়নি। সম্প্রতি 'দ্যা বাস্টার্ড শিরোনামে তার একটি মহৎ আত্মজীবনী প্রকাশিত হয়েছে। যার ভূমিকাটি আগে প্রকাশিত হয়েছিল 'ল্যে তেম্প মদ্যেঘন'তে যে্টির প্রধান সম্পাদক ছিলেন 'সার্ত্রে'। আমি বইটিতে মুখবন্ধটি লিখেছিলাম কারণ আমি মনে করেছিলাম সে যুদ্ধ পরবর্তী ফরাসী লেখকদের মধ্যে সবচেয়ে কম প্রশংসিতদের ভিতরে তিনি ছিলেন একজন। বর্তমান সময়ে ফ্রান্সে তিনি অনেক সাফল্য পাচ্ছেন।\nএবং, সমসাময়িক লেখকদের মধ্যে নিজেকে আপনি কোন স্থানে দেখেন?\nআমি জানিনা। কি দিয়ে একজনকে মূল্যায়ন করা হয়? কোলাহল, নিরবতা, ভবিষ্যত প্রজন্ম, পাঠকসংখ্যা, পাঠকস্বল্পতা, একটি নির্দিষ্ট সময়ে এটির গুরুত্ব? আমি মনে করি মানুষ কিছুকাল আমার লেখা পড়বে। অন্তত আমার পাঠকেরা আমাকে তাই বলে। নারীর সমস্যা নিয়ে আলোচনায় আমি কিছুটা অবদান রাখতে পেরেছি। পাঠকদের পাঠানো চিঠিপত্র থেকে সেটা আমি জানি। আমার কাজের সাহিত্য মানের বিষয়ে, কঠিন ভাষায় বলতে গেলে আমার নূন্যতম কোন ধারণা নেই।\nLabels: উম্মে হাবিবা সুমি, মৌসুমী কাদের, সাক্ষাৎকার, সিমন দ্য বোভোয়ার


রামগতি(লক্ষ্মীপুর) উপজেলা সংবাদদাতা | প্রকাশের সময় : ৫ অক্টোবর, ২০২০, ৫:২৪ পিএম\nলক্ষ্মীপুরের রামগতিতে এক বিধবা নারী(৩৮)কে গণধর্ষণের অভিযোগে দুই বখাাটে যুবককে গ্রেপ্তার করেছে পুলিশ। রোববার রাতে উপজেলার চরপোড়াগাছা এলাকা থেকে তাদের গ্রেপ্তার করা হয়। তারা হলো- ওই এলাকার ছৈয়দ আহমদের ছেলে মো. জামাল (২১) ও আবুল কালামের ছেলে মো. সোহেল (২০)। এর আগে শনিবার রাতে গ্রেপ্তারকৃত ওই দুই বখাটেসহ কয়েকজন মিলে ওই নারীকে ঘর থেকে বাহিরে নিয়ে ধর্ষণ করে হাত-পা ও চোখ-মুখ বেঁধে বসতঘরের পেছনে পেলে রেখে পালিয়ে যায়। খবর পেয়ে পুলিশ ওই নারীকে উদ্ধার করে নোয়াখালী জেনারেল হাসপাতালে ভর্তি করেন।\nপুলিশ ও স্থানীয় সূত্রে জানা যায়, ওই নারীর স্বামী মারা যাওয়ায় পর থেকে সে বাবার বাড়িতে একাই বসবাস করে আসছেন। এরই সুবাদে স্থানীয় কয়েকজন যুবক দীর্ঘদিন ধরে তাকে উত্ত্যক্ত করে আসছিল। এ নিয়ে কিছু দিন আগে বাগি¦তন্ডার জের ধরে একটি মারামারির ঘটনা ঘঠলে ওই নারী গুরুতর আহত হয়েছেন। বিষয়টি নিয়ে আদালতে একটি মামলাও হয়েছে। এতে ক্ষীপ্ত হয়ে তারা পূর্ব পরিকল্পিতভাবে শনিবার রাতে দরজা ভেঙে ওই নারীর ঘরে প্রবেশ করে। ওই সময় তারা জোরপূর্বক গণধর্ষণ করে রশি দিয়ে হাত-পা এবং গামটেপ দিয়ে মুখ ও চোখ বেঁধে ঘরের পেছনে রেখে পালিয়ে যায়। রোববার সকালে তার ভাই স্থানীয়দের কাছ থেকে খবর পেয়ে ওই বাড়ির বসতঘরের পেছনে তার বোনকে হাত-পা ও চোখ-মুখ বাঁধা অবস্থায় দেখতে পান। পরে থানায় খবর দেওয়া হলে পুলিশ গিয়ে তাকে উদ্ধার করে হাসপাতালে ভর্তি করেন। পরে ওই নির্যাতিতা নারী বাদি হয়ে ধর্ষনের অভিযোগে একটি মামলা করলে পুলিশ দুই আসামীকে গ্রেপ্তার করেন। তার স্পর্শকাতর স্থানসহ শরীরের বিভিন্ন জায়গায় নির্যাতনের চিহ্ন রয়েছে।\nরামগতি থানার ভারপ্রাপ্ত কর্মকর্তা (ওসি) মোহাম্মদ সোলাইমান জানান, বিধবা ওই নারীকে উদ্ধার করে হাসপাতালে ভর্তি করা হয়েছে। ধর্ষণের অভিযোগে মামলায় পুলিশ দুই আসামীকে গ্রেপ্তার করা হয়েছে। বাকি আসামীদের গ্রেপ্তারের চেষ্টা চলছে।


সেপ্টেম্বর 15, 2018 সেপ্টেম্বর 16, 2018 ক্রিকেট\nএশিয়া কাপ এ বাংলাদেশের প্রথম ম্যাচের ইনিংসের ৪৭ তম ওভারের একটা দৃশ্য আজীবন ফ্রেমে বাধাঁনো থাকবে বাংলার ক্রিকেট প্রেমীদের হৃদয়ে। শুধু বাংলার কেন! যেকোন মানুষের মনেই দাগ কাটবে এই দৃশ্য। সে কি দৃশ্য, বাম হাতের আংগুল ভেঙে ম্যাচের তৃতীয় ওভারেই মাঠ থেকে বেড়িয়ে যাওয়া তামিম দলের প্রয়োজনে, দেশের প্রয়োজনে এক হাতেই ব্যাট করতে মাঠে নামছেন।\nক্রিকইনফো ওয়েব সাইটে লাইভ কমেন্ট্রিতে লেখা ভেসে উঠলো, ” Unbelievable crazy seen”! হ্যাঁ, এই অবিশ্বাস্য পাগলাটে দৃশ্যটিই মাঠে বাস্তবায়ন করেছেন বাংলার টাইগার তামিম ইকবাল।\nঅসম্ভব ভাললাগার মত এই ঘটনার সূত্রপাত হয় বাংলাদেশের ইনিংসের ৪৭ তম ওভারের ৫ম বলে দলের ৯ম ব্যাটসম্যান হিসেবে মোস্তাফিজুর রহমান রান আউট হয়ে গেলে। তখনো অন্য প্রান্তে ১১২ রানে অপরাজিত মুশফিক। ম্যাচের শুরুতেই লাকমালের বলে আঘাত পেয়ে আঙুল ভেঙে কব্জিতে ব্যান্ডেজ করা তামিমের মাঠে না নামাটা ততক্ষণে নিশ্চিত হয়ে গেছে। তাই এক প্রান্তে অনবদ্য এক সেঞ্চুরি করা মুশফিক থাকা সত্ত্বেও বাংলাদেশের ইনিংস থমে যাচ্ছিল ওই ২২৯ রানেই।\nকিন্তু ড্রেসিং রুমে থাকা আহত বাঘ তামিমের মাথায় তখন ভিন্ন চিন্তা। তিনি ভাবলেন, একটা উইকেট হিসেবে অপর প্রান্তে দাঁড়িয়ে থাকলেই তো মুশফিক আরো কয়েকটা বাড়তি রান পেলেও পেতে পারেন, দলে পূঁজিটাও বাড়তে পারে খানিকটা। যেই ভাবা সেই কাজ। দলের প্রয়োজনে নেমে পড়লেন মাঠে। এক হাতে ব্যাট, আরেক হাতে গ্লাভস ছিড়ে বেড় করে রাখা ব্যান্ডেজ করা হাত। আর সামনে সেই লাকমাল, যার বলের আঘাতেই আঙ্গুল ভেঙে শেষ হয়ে গেছে এশিয়া কাপ।\nযাই হোক, মুশফিককে রান করার সুযোগ করে দিতে হলে এক হাতেই ঠেকাতে হবে লাকমালের ওভারের শেষ বলটি, আর লাকমালও তামিমের ভাঙা বাম হাত বরারব বাউন্সার ছাড়লেন। কিন্তু যার মনে আছে অদম্য সাহস আর দলের প্রতি অসম্ভব ডেডিকেশন, সেই তামিমের কাছে এই বাউন্সার কোন বিষয় হতে পারে নাকি! তাই এক হাত দিয়েই সেই বাউন্সার ঠেকিয়ে দিয়ে পরের ওভারে স্ট্রাইকটা ফিরয়ে দেন অন্যপ্রান্তে দাড়িয়ে থাকা সেঞ্চুরিয়ান মুশফিককে।\nদ্বিতীয় বার ব্যাট করতে নেমে তামিম বল খেলেছেন ঐ একটাই। কিন্তু এই এক বলের রানহীন ইনিংস টাই যে বাংলাদেশের জন্যে কত বিশাল আর মহৎ এক উদাহরণ তা কোন স্কোরকার্ডের পক্ষে বলে বোঝানো সম্ভব নয়।\nতামিম মাঠে ফিরে আসার আগে ক্লান্ত আর পরিশ্রান্ত মুশফিককে দেখে মনে হচ্ছিল নিজের শক্তির আর সামান্যটুকুও বাকি নেই তাঁর। দুবাই এর অসহ্য গরমে এত লম্বা সময় ব্যাট করে মুশফিকের শরীর তখন বিধ্বস্ত। কিন্তু আহত বাঘ তামিমকে আবারো মাঠে নামতে দেখে যেন প্রানশক্তি ফিরে পেলেন পরিশ্রান্ত বাঘ মুশফিক।\nতামিমকে ক্রিজের অন্য প্রান্তে রেখে লঙ্কান বোলারদের উপর নতুন প্রাণ শক্তিতে ঝাপিয়ে পড়লেন তিনি। শেষ তিন ওভারে মুশফিকের মারা চার আর ছক্কা গুলো যেন মনে হচ্ছিল তামিমের সন্মানে আছড়ে পড়ছে দুবাই আন্তর্জাতিক ক্রিকেট স্টেডিয়ামের গ্যালারিতে।\nতামিম-মুশফিক জুটির ১৬ বলে আসে ৩২ রান। যেই রানের সবটাই মুশফিকের। আর এই জুটির মহামূল্যবান ৩২ রানেই দল পায় ২৬১ রানের লড়াই করার মত এক পূঁজি। আর এই পূঁজির পাশাপাশি অদম্য এক মনোবলও সঙ্গী হয় বাংলাদেশের। মুশফিক যখন ইনিংসের ৩ বল বাকি থাকতে আউট হন তখন তাঁর নামের পাশে ১৪৪ রানের এক ঝাঁ চকচকে এক অসাধারণ সেঞ্চুরি। এই মহাকব্যিক সেঞ্চুরির কারনে শ্রীলঙ্কান কিংবদন্তি সাঙ্গাকারাকে টপকে এশিয়া কাপের সর্বোচ্চ ব্যক্তিগত ইনিংস খেলা উইকেটকিপার-ব্যাটসম্যান এখন তিনিই।\nতামিম এর আগেও আহত অবস্থায় দলের প্রয়োজনে ক্রিকেট মাঠে নামার উদাহরণ আছে। অস্ট্রেলিয়ার বিপক্ষে টেস্টে হার এড়াতে ব্যান্ডেজ করা হাত নিয়ে মাঠে নেমেছিলেন দক্ষিন আফ্রিকার গ্রায়েম স্মিথ আর ওয়ানডে তে বাংলাদেশের বিপক্ষে হার এড়াতে ব্যান্ডেজ করা পা নিয়ে মাঠে নেমেছিলেন ইংল্যান্ডের ইয়ান বেল। তবে এক্ষেত্রে ব্যাতিক্রম উদাহরণ তামিম, কারন তাঁর এই বীরত্বগাঁথা দলের জয়েও রেখেছে অনন্য ভূমিকা।\nইঞ্জুরিতে তামিমের এশিয়া কাপ শেষ হয়ে গেলেও মাত্র এক বলের জন্যে মাঠে নেমে এশিয়া কাপ ২০১৮ এত সেরা দৃশ্যটি রেখে গেলেন তামিম। স্যালুট অদম্য যোদ্ধা তামিম আর অজস্র ভালবাসা।\nইয়ান বেল, এশিয়া কাপ ২০১৮, ক্রিকইনফো, ক্রিকেট, খেলাধুলা, গ্রায়েম স্মিথ, তামিম ইকবাল, বাউন্সার, বাংলাদেশ, বাংলাদেশ ক্রিকেট, বাংলাদেশ বনাম শ্রীলঙ্কা, মাশরাফি, মুশফিক, মোস্তাফিজুর রহমান, লাকমাল, শ্রীলঙ্কা, সাকিব আল হাসান, সাঙ্গাকারা, স্যালুট তামিম


দেশে প্রতি চারজনে একজন উচ্চরক্তচাপে আক্রান্ত দেশে প্রতি চারজনে একজন উচ্চরক্তচাপে আক্রান্ত – Shikha TV Live\nমঙ্গলবার, ২৮ জুন ২০২২, ১০:০১ পূর্বাহ্ন\nআজ (১৭ মে) বিশ্ব উচ্চরক্তচাপ দিবস। বিশ্বজুড়ে উচ্চরক্তচাপ একটি নীরব ঘাতক হিসেবে পরিচিত। বাংলাদেশ জনমিতি স্বাস্থ্য জরিপ ২০১৭-১৮-এর হিসেব অনুযায়ী, দেশের মোট জনসংখ্যার শতকরা ২১ শতাংশ বা প্রতি চারজনে প্রায় একজন উচ্চরক্তচাপে আক্রান্ত।\nবিশ্ব স্বাস্থ্য সংস্থার তথ্যমতে, বিশ্বে প্রায় ১৫০ কোটি মানুষ উচ্চরক্তচাপের সমস্যায় ভুগে থাকেন। আর এই সমস্যায় স্ট্রোক ও হৃদরোগসহ নানান জটিল রোগের ভুগে প্রতি বছর প্রায় ৭০ লাখ মানুষ মৃত্যুবরণ করেন।\nউচ্চরক্তচাপ একটি অসংক্রামক রোগ। এটি বৈশ্বিক মহামারির একটি চালিকাশক্তি এবং বিশ্বব্যাপী মৃত্যু ও অক্ষমতার অন্যতম প্রধান কারণ। বিশ্বব্যাপী অর্ধেকেরও কম প্রাপ্তবয়স্ক মানুষ তাদের উচ্চরক্তচাপ বিষয়ে সচেতন। নীরব ঘাতকটির সচেতনতা বৃদ্ধির লক্ষ্যে ওয়ার্ল্ড হাইপারটেনশন লিগ প্রতি বছর ১৭ মে বিশ্ব উচ্চরক্তচাপ দিবস পালন করে। দিবসটির এ বছরের প্রতিপাদ্য- ‘আপনার রক্তচাপ সঠিকভাবে পরিমাপ করুন, নিয়ন্ত্রণে রাখুন, দীর্ঘায়ু লাভ করুন।’\nউচ্চরক্তচাপ ও এর লক্ষণ\nরক্তচাপ যদি স্বাভাবিক মাত্রার চেয়ে বেড়ে যায় তাহলে তাকে উচ্চরক্তচাপ বা হাইপারটেনশন বলা হয়। স্বাভাবিক অবস্থায় একজন প্রাপ্তবয়স্ক সুস্থ মানুষের রক্তচাপের পরিমাপ ১২০/৮০ মি.মি. পারদচাপ ধরা হয়। রক্তচাপের এই মাত্রা দুইটি ভিন্ন দিনে ১৪০/৯০ মি.মি. পারদচাপ বা তার বেশি হয় তবে তাকে উচ্চ রক্তচাপ রয়েছে বলে ধরা হয়।\nতবে বয়স নির্বিশেষে রক্তচাপ কিছুটা কম বা বেশি হতে পারে বলে জানান বিশেষজ্ঞরা। ডায়াবেটিস ও কিডনি রোগীদের ক্ষেত্রে ১৩০/৮০ মি.মি. পারদচাপ-এর অধিক হলে তা উচ্চ রক্তচাপের পর্যায়ে পড়ে।


মমতা: কাকে সুবিধা দিতে ৮ দফায় ভোট? খেলা হবে, হারিয়ে ভূত করে দেব - The Bengal Story\nমমতা: কাকে সুবিধা দিতে ৮ দফায় ভোট? খেলা হবে, হারিয়ে ভূত করে দেব\nমোদী-শাহ এজেন্সির অপব্যবহার\nWritten By নিজস্ব প্রতিনিধি Published On Friday, February 26th, 2021, 6:52:09 PM IST\nভোটের নির্ঘণ্ট নিয়ে অসন্তোষ প্রকাশ করলেন তৃণমূল নেত্রী। তাঁর অভিযোগ মোদী-অমিত শাহের নির্দেশে বাংলায় ৮ দফায় ভোট হচ্ছে। মমতা ব্যানার্জির প্রশ্ন, কাকে সুবিধা দিতে বাংলায় ৮ দফায় ভোট? তিনি বলেন, দক্ষিণ ২৪ পরগনায় যেহেতু তৃণমূলের শক্তি বেশি তাই এখানে বিজেপিকে সুবিধে পাইয়ে দিতে ৩ দফায় ভোট করছে কমিশন।\nতাঁর প্রশ্ন, যেখানে বিহারে ২৪০ টা আসনে তিন দফায় ভোট, ২৩৪ টি আসনের তামিলনাড়ু বিধানসভায় এক দফায় ভোট, সেখানে কোন যুক্তিতে বাংলায় আট দফায় ভোট? মোদী-শাহ এজেন্সির অপব্যবহার করছেন বলেও অভিযোগ মমতা ব্যানার্জির।\nযদিও জয়ের ব্যাপারে প্রবল আত্মবিশ্বাসী মমতা ব্যানার্জি। তিনি বলেন, যেভাবে ইচ্ছে সূচি কর খেলা হবে। হারিয়ে ভূত করে দেব। মমতার কথায়, ভুলে যাবেন না আমি বাংলাটাকে ভাল চিনি। বাংলাকে অসম্মানের জবাব বাংলার মানুষ সুদে-আসলে দেবে বলেও বলেন মমতা ব্যানার্জি।\nBengal Election 2021mamata banerjeeTop Story


Know about Lake Hillier, A pink lake in Australia\nPosted on: March 4, 2022 5:41 pm\nUpdated: March 4, 2022 5:41 pm\nএ জলের রং দুধে আলতার মতো। দেখলে মনে হবে, কেউ রং ঢেলে দিয়েছে হ্রদের জলে। কেউ বা ভেবে বসেন, এ নির্ঘাত ফটোশপের কামাল। কিন্তু সেসব কিছুই নয়। প্রকৃতির নিয়মেই এ জলের রং টকটকে গোলাপি। কী ভাবে এই হ্রদের জলের রং এমন আশ্চর্য? শুনে নিন সেই গল্পই।\nনা, কারওর হাত থেকে ভুল করে আলতার শিশি মোটেও উল্টে যায়নি এই হ্রদের জলে। তা সত্ত্বেও এ জলের রং এমন দুধে-আলতা। না, মনের ভুল একেবারেই নয়ই। অবিশ্বাস্য হলেও, এমন হ্রদ সত্যিই রয়েছে এই পৃথিবীতেই।\nকোথায় ভাবছেন তো?পশ্চিম অস্ট্রেলিয়ার দক্ষিণ উপকূলের কাছে রয়েছে গোল্ড-এস্পারেন্স অঞ্চল। সেখানেই রয়েছে একগুচ্ছ হ্রদ, যাকে স্থানীয়রা বলেন বে অব আইজল। তার মধ্যেই রয়েছে এমন বাবল গামের মতো দেখতে একটি হ্রদ, যার নাম লেক হিলিয়ার।\nহিলিয়ার শব্দের অর্থ উপশম। সত্যি বলতে, এই হ্রদের রং এমনই, যা চোখকে আরাম আর মনকে উপশম দিতে বাধ্য। এই হ্রদের নাম হয়েছে সেখান থেকেই। দু-হাজার ফুট লম্বা এই হ্রদ সত্যিই প্রকৃতির এক আশ্চর্য। সাদা বালি আর সবুজ জঙ্গল, সব মিলিয়ে রঙের বন্যা। মনমাতানো এই হ্রদ দেখতে দূরদূরান্ত থেকে ছুটে আসেন পর্যটকেরা।\nআরও শুনুন: বর্ষা এলেই জেগে ওঠে কয়েক হাজার উপহ্রদ, ব্রাজিলের ‘বিস্ময় মরুভূমি’ ডাক পাঠায় পর্যটকদের\n১৮০২ সালে ব্রিটিশ নাবিক ম্যাথু ফ্লিন্ডারস অভিযানে বেরিয়ে খুঁজে পেয়েছিলেন এই গোলাপি হ্রদটিকে। পাহাড়ের উপর থেকে এই উজ্জ্বল দ্বীপটিকে দেখে রীতিমতো বিস্মিত হয়েছিলেন ম্যাথু। তিনি নাবিকের পাশাপাশি ছিলেন একজন মানচিত্রপ্রণয়ক। প্রথমে ভেবেছিলেন, বর্ণহীন জলের বুকে প্রতিফলনের জন্যই এমন রং ধারণ করেছে হ্রদটি। তবে তিনি ওই জল একটি বোতলে ভরে দেখেন, জলের রং বাস্তবেই গোলাপি। ওই অভিযানে এক সহযাত্রীর মৃত্যু হয়েছিল। তাঁর নামেই ওই হ্রদের নাম রাখেন ম্যাথু। তবে পরে এই হ্রদ লেক হিলিয়ার বলেই বেশি খ্যাত হয়।\nপরে বহু বিজ্ঞানী এই হ্রদের জল নিয়ে গবেষণা চালিয়েছেন। তার থেকে জলের রং নিয়ে নানা ধরনের সিদ্ধান্তে উপনিত হয়েছেন গবেষকেরা। কেউ বলেছেন, ডিউনেলিয়েলা স্যালাইনা নামক বিশেষ এক ধরণের মাইক্রোঅ্যালগির সঙ্গে হিলোফিলিক ব্যাকটিরিয়ার যৌথ বসবাসের কারণেই এ হ্রদের রং এমন গোলাপি। লেক হিলিয়ারের লবনাক্ত জলের সঙ্গে বিক্রিয়া করে একধরণের ক্যারাটেনয়েড রঞ্জক উৎপাদন করে ওই ব্যাকটিরিয়া। যা হ্রদের জলের রংটাই বদলে দেয়। গাজরে যে ধরনের ক্যারাটেনয়েড রঞ্জক দেখা যায়, এটাও অনেকটা ঠিক তেমনই। সাঁতার কাটা বা জলে পা ডোবানো নিয়ে কোনও বিধিনিষেধ নেই এ হ্রদের জলে। তবে এ হ্রদের জল পান করার উপযোগী নয় একেবারেই। বিশ শতকের দিকে নুন ও খনিজ তোলা হত এই হ্রদটি থেকে।\nআরও শুনুন: ভারতেই আছে এক ‘পাকিস্তান’… অবাক হচ্ছেন! এই মুলুকের ঠিকানা জানেন?\nআসলে হ্রদের নিচে যে কী রহস্য লুকিয়ে রয়েছে, তার সঠিক হদিস আজ পর্যন্ত দিতে পারেনি কেউই। নানা রকমের গবেষণা, গল্প চলে। আর গোলাপি হ্রদের জল চোখ জুড়ায় পর্যটকদের। এ হ্রদের নামই যে উপশম। সমস্ত ধরনের রোগের দাওয়াই রয়েছে এ হ্রদের সৌন্দর্যে। দুঃখী, ক্লান্ত এ হ্রদ দেখে খুঁজে পান আরাম, শান্তি। নীল-সবুজের খেলার মাঝখানে এই গোলাপি হ্রদ যেন একটুকরো বিস্ময়।\nDinosaur : পৃথিবী থেকে যে যে কারণে হারিয়ে গেল ডায়নোসর…\nকীভাবে পৃথিবী থেকে মুছে গেল ডায়নোসর? শুনে নিন প্লে-বাটন ক্লিক করে।\nSpiritual: ফলের আশা না করেও কীভাবে কাজ করা যায়?\nসত্যিই কি এভাবে মনকে তৈরি করা সম্ভব?\nতালিবানদের জয়ে কেন উল্লাস! ভারতীয় মুসলিমদের কটাক্ষ করলেন Naseeruddin Shah


হলিউডের ছবির সাথে লড়াইয়ে সালমান-হৃত্বিকের ছবি\nসর্বশেষ আপডেট : ১৮ মিনিট ১৮ সেকেন্ড আগে\nডেইলি সিলেট ডট কম :: প্রকাশিত হয়েছে : এপ্রিল ১৪, ২০১৫ | ৪:১৫ অপরাহ্ন\nবিনোদন ডেস্ক ::‘অ্যামেজিং স্পাইডডার ম্যান ২’ আর ‘ব্যাং ব্যাং’ একই আসনে? কিংবা ‘কিক’ আর ‘ট্রান্সফর্মার-এজ অফ এক্সটিংসন’ বসছে পাশাপাশি?\nশুনতে অবাক লাগলেও এটাই সত্যি। স্টান্টের নিরিখে সারা বিশ্বের ছবিগুলির মধ্যে পুরস্কারের জন্য নমিনেশন পেল বলিউডের এই দুটি ছবিও।\nটরাস ওয়ার্ল্ড স্টান্ট অ্যাওয়ার্ডের নমিনেশন তালিকায় হলিউডের বিখ্যাত সব ছবিদের সঙ্গে জায়গা করে নিয়েছে বলিউডের এ দুটি ছবি। সলমানের ‘কিক’ পেয়েছে বেস্ট হাই ওয়ার্কের নমিনেশন। বেস্ট স্টান্ট রিগিং ক্যাটেগোরিতেও নমিনেশন পেয়েছে ছবিটি। এই দুই ক্যাটেগোরিতে ‘কিক’-এর লড়াই জমবে ‘দ্য এক্সপেন্ডবল ৩’, ‘২২ জাম্প স্ট্রিট’-এর মতো সিনেমার সঙ্গে।\nঅন্যদিকে হৃত্বিকের ‘ব্যাং ব্যাং’-এও আছে নানা মারাত্মক স্টান্ট। এবং তা শুধু বলিউড নয়, নজর কেড়েছে হলিউডেরও। ‘বেস্ট ফাইট অ্যাওয়ার্ড’-এ নমিনেশন পেয়েছে এ ছবিটি। ‘বেস্ট ওয়ার্ক উইথ ও ভেইকেল’- এই বিভাগেও জায়গা পেয়েছে এ ছবিটি। এছাড়া স্পেশালিটি স্টান্ট অ্যাওয়ার্ডেও আছে হৃতিকের ‘ব্যাং ব্যাং’। তবে বলিঅন্দরের জোর খবর মহিলাদের স্টান্টে ‘ব্যাং ব্যাং’ একটি পুরস্কার পেতে পারে । তাঁর লড়াই জমছে ‘ ক্যাপ্টেন অ্যামেরিকা-দ্য উইন্টার সোলজার’, ‘জন উইক’, ‘৩০০ দ্য রাইজ অ্যান এম্পায়ার’-এর মতো ছবির সঙ্গে।\nহিন্দি সিনেমায় নব্ব্ই দশকে যে রোম্যান্টিক ছবির জোয়ার এসেছিল, তা অনেকটাই বন্ধ হয়ে যায় পরবর্তী দশকে। হিন্দি ছবিতে অ্যাকশন দৃশ্য আগেও থাকত, তবে ‘ধুম’ পরবর্তী সময়ে তা অনেক বদলে যায়। অ্যাকশন স্টান্টের নিরিখে হিন্দি সিনেমা অনেকাংশে হলিউডের মতোই হয়ে উঠতে চাইছিল। এবার হলিউডেরই এক অ্যাওয়ার্ড সেরিমনিতে স্টানিটের জন্য দুই ছবির নমিনেশন, বলিউডের সেই ইচ্ছেকেই যেন পূরণ করল।


গ্রেফতারের পর সাহেদের কাছে যা পেল র‍্যাব গ্রেফতারের পর সাহেদের কাছে যা পেল র‍্যাব\nপ্রকাশিত : ১৫ জুলাই , ২০২০ ১০:৫৬ পূর্বাহ্ন সর্বশেষ আপডেট : প্রকাশিত : ১৫ জুলাই , ২০২০ ১০:৫৬ পূর্বাহ্ন\nকরো’না পরীক্ষায় প্রতারণার মা’মলায় বহুল আ’লোচিত রিজেন্ট গ্রুপের চেয়ারম্যান মো. সাহেদকে গ্রে’প্তার করেছে র‌্যাপিড অ্যাকশন ব্যাটালিয়ন (র‌্যা’ব)। বুধবার (১৫ জুলাই) ভোরে সাড়ে পাঁচটায় সাতক্ষীরার দেবহাটা সীমান্ত থেকে অ’বৈধ অ’স্ত্রসহ তাকে গ্রে’প্তার করা হয়। তিনি সাথে করেই এই অ’বৈধ অ’স্ত্র বহন করছিলেন। র‌্যা’বের মিডিয়া উইংয়ের পরিচালক লেফটেন্যান্ট কর্নেল আশিক বিল্লাহ এ তথ্য জানান।\nতিনি জানান, সাতক্ষীরা সীমান্ত থেকে অ’স্ত্রসহ তাকে গ্রে’প্তার করা হয়েছে। সেখান থেকে তাকে ঢাকায় আনার জন্য র‌্যা’বের একটি বিশেষ টিম সাতক্ষীরা যাচ্ছেন বলেও জানান তিনি। লেফটেন্যান্ট কর্নেল আশিক বিল্লাহ জানান, সাহেদ ভা’রতে পালিয়ে যাবার চেষ্টা করছিল।\nসাতক্ষীরার দেবহাটা উপজে’লার কোম’রপুর গ্রামের লবঙ্গবতী নদী তীর সীমান্ত থেকে আনুমানিক ৫.০০ থেকে ৫.৩০ এর দিকে তাকে গ্রে’প্তার করা হয়। এর আগেও একবার একই সীমান্ত দিয়ে ভা’রতে পালিয়েছিলো সাহেদ। সকাল নয়টার দিকে হেলিকপ্টারযোগে তাকে ঢাকায় আনা হবে।\nএর আগে রিজেন্ট গ্রুপের ব্যবস্থাপনা পরিচালক মাসুদ পারভেজকে গ্রে’প্তার করে র‌্যা’ব। মঙ্গলবার বিকালে গাজীপুরের কাপাসিয়া থেকে তাকে গ্রে’প্তার করা হয়। সরকারের সঙ্গে চুক্তির শর্ত ভঙ্গ করে টাকার বিনিময়ে করোনাভাই’রাস শনাক্তের নমুনা সংগ্রহ করা এবং ভু’য়া সনদ দেওয়ার অ’ভিযোগ ৬ জুলাই রিজেন্ট হাসপাতা’লে অ’ভিযান চালায় রেব। পরদিন উত্তরা পশ্চিম থা’নায় র‌্যা’ব বাদী হয়ে মো. সাহেদকে এক নম্বর আ’সামি করে মা’মলা করে। সেই মা’মলায় ৯ দিন পলাতক থাকার পর গ্রে’প্তার হলেন মো. সাহেদ।\nপ্রকাশিত : ২৩ জুন , ২০২০ ৫:০৯ অপরাহ্ন


ভয়ঙ্কর ঘটনা! খাটের নিচ থেকে বেরিয়ে এলো বিশাল কোবরা সাপ! কোনো রকমে প্রাণে বাঁচলেন যুবতী! তুমুল ভাইরাল ভিডিও। - 24GhantaNews.Com\nHome|নিউজ|ভয়ঙ্কর ঘটনা! খাটের নিচ থেকে বেরিয়ে এলো বিশাল কোবরা সাপ! কোনো রকমে প্রাণে বাঁচলেন যুবতী! তুমুল ভাইরাল ভিডিও।\nশহরের সাপের কামড়ের ঘটনা কেমনভাবে পরিলক্ষিত না হলেও গ্রামাঞ্চলে কিন্তু এ ধরনের ঘটনা একাধিকবার দেখা গেছে। সাপের কামড়ে মৃত্যু ঘটেছে বহু মানুষের ।কিন্তু তার পাশাপাশি মানুষ সিদ্ধান্ত নিতে অনেকটা দেরি করে দেয়। আগেকার যুগে কোন মানুষকে সাপে কামড়ালে হাসপাতালে নিয়ে যাওয়ার পরিবর্তে তাকে নিয়ে যাওয়াতে বিভিন্ন সাধু বাবার কাছে।\nকিন্তু ততক্ষণে অনেকটা সময় বেরিয়ে যেত যার ফলে সে ব্যক্তির মৃত্যু হতো । সেই কুসংস্কার থেকে বেরিয়ে আসতে পেরেছে বলেই সংখ্যা কমিয়ে আনা সম্ভব হয়েছে ।তবে সম্প্রতি যে ভিডিওটি দেখা গেছে সেই ভিডিওর মাধ্যমে এমনটা বলা যেতে পারে সাপকে উদ্ধার করতে গিয়ে নিজেই বিপদের মুখে পড়েছে সেই সাপুরে।\nbig cobra snake rescue cobra snake viral video viral video


সংসদে বাজেট পেশ করছেন অর্থমন্ত্রী সংসদে বাজেট পেশ করছেন অর্থমন্ত্রী – mkantho.com\nবুধবার, ১৬ জুন ২০২১, ০৫:০৭ পূর্বাহ্ন\nডেস্ক রিপোর্ট : প্রস্তাবিত ২০২১-২২ অর্থবছরের ৬ লাখ ৩ হাজার ৬৮১ কোটি টাকার বাজেট পেশ করছেন অর্থমন্ত্রী আ হ ম মুস্তাফা কামাল। আজ বৃহস্পতিবার (৩ জুন) বেলা ৩টার দিকে জাতীয় সংসদের অধিবেশনে বাজেট বক্তৃতার মাধ্যমে প্রস্তাবিত বাজেট পেশ শুরু করেন তিনি। অর্থমন্ত্রী হিসেবে তার এটি তৃতীয় বাজেট।\nস্পিকার ড. শিরীন শারমিন চৌধুরীর সভাপতিত্বে শুরু হওয়া অধিবেশনে উপস্থিত রয়েছেন প্রধানমন্ত্রী শেখ হাসিনা। মন্ত্রীদের মধ্যে উপস্থিত রয়েছেন মুক্তিযুদ্ধ বিষয়ক মন্ত্রী আ ক ম মোজাম্মেল হক, সড়ক পরিবহন ও সেতুমন্ত্রী ওবায়দুল কাদের, কৃষিমন্ত্রী ড. আব্দুর রাজ্জাক, আইনমন্ত্রী আনিসুল হক, পরিকল্পনামন্ত্রী এমএ মান্নান, পররাষ্ট্রমন্ত্রী এ কে আব্দুল মোমেন, তথ্যমন্ত্রী ড হাছান মাহমুদ প্রমুখ।\nএর আগে প্রস্তাবিত বাজেট অনুমোদনে দুপুর ১২টায় জাতীয় সংসদ ভবনে প্রধানমন্ত্রী শেখ হাসিনার সভাপতিত্বে মন্ত্রিসভার বৈঠক শুরু হয়। প্রধানমন্ত্রী শেখ হাসিনা মন্ত্রিসভার ওই বিশেষ বৈঠকে সভাপতিত্ব করেন। পরে রাষ্ট্রপতি মো. আবদুল হামিদ বাজেটে সম্মতি জানিয়ে স্বাক্ষর দেন।\n‘জীবন ও জীবিকার প্রাধান্য, আগামীর বাংলাদেশ’ শীর্ষক প্রস্তাবিত বাজেটের আকার ধরা হয়েছে ৬ লাখ ৩ হাজার ৬৮১ কোটি টাকা। দেশের ইতিহাসে সবচেয়ে বড় ঘাটতি বাজেট হতে যাচ্ছে ৫০তম এ বাজেট। আলোচিত এই বাজেটে অনুদানসহ ঘাটতির পরিমাণ দাঁড়াচ্ছে ২ লাখ ১১ হাজার ১৯১ কোটি টাকা। যা জিডিপির ৬ দশমিক ১ শতাংশ। অনুদান বাদ দিলে ঘাটতির পরিমাণ দাঁড়ায় ২ লাখ ১৪ হাজার ৬৮১ কোটি টাকা।\nএকাদশ জাতীয় সংসদের ত্রয়োদশ (বাজেট) অধিবেশনে বাজেট প্রস্তাব উপস্থাপন হচ্ছে। করোনাকালের দ্বিতীয় এ বাজেট অধিবেশন হচ্ছে সংক্ষিপ্ত পরিসরে।\nমহামারি করোনার ধাক্কা সামলাতে এবারের বাজেটে আয়ের দিকে বেশি নজর দিচ্ছে সরকার। সে জন্য বাজেটে মোট আয়ের লক্ষ্যমাত্রা ধরা হয়েছে ৩ লাখ ৯২ হাজার ৪৯০ কোটি টাকা। যা জিডিপির ১১ দশমিক ৩৫ শতাংশ। চলতি অর্থবছরের সংশোধিত লক্ষ্যমাত্রার তুলনায় ৩৬ হাজার ৯৭৩ কোটি টাকা বেশি।\nবাজেট প্রসঙ্গে সম্প্রতি ক্রয়সংক্রান্ত মন্ত্রিসভা কমিটির বৈঠক শেষে অর্থমন্ত্রী আ হ ম মুস্তফা কামাল জানিয়েছেন, দেশের সাধারণ মানুষ ও ব্যবসায়ীদের বাঁচানোর লক্ষ্য নিয়েই ২০২১-২২ অর্থবছরের বাজেট দেওয়া হবে। এ বাজেটে সবার স্বার্থ সংরক্ষণ করা হবে। পাশাপাশি পিছিয়ে পড়া প্রান্তিক মানুষকে সঙ্গে রাখা হবে। আগামী বছর একই ধারা থাকবে।


বার্সেলোনা বনাম রিয়াল মাদ্রিদ: ভাগ্য গড়ার এল ক্লাসিকো\nএ মৌসুমের এল ক্লাসিকো আগামী বুধবার হবার কথা ছিল না। কিন্তু কাতালোনিয়ার রাজনৈতিক অস্থিরতার কারণে এ ম্যাচ পিছিয়ে ডিসেম্বর মাসের ১৮ তারিখে আনা হয়। ম্যাচ যদি আগের দিনক্ষণ অনুযায়ী হতো, তবে সে ম্যাচের ফলাফল আর আজকের ম্যাচের ফলাফল এক হবে না। হবার কথাও না। কারণ সে সময়ে রিয়াল মাদ্রিদ ও বার্সেলোনায় উভয় দলের অবস্থা ছিলো নড়বড়ে। বার্সেলোনা সেই নড়বড়ে স্তরে থাকলেও এইদিকে বেশ উন্নতি করেছে জিদানের দল। তবুও লিগে উভয় দল রয়েছে একই রেখায়।\nঅ্যানোয়েতায় আতিথ্য নিয়ে গত সপ্তাহে যখন বার্সেলোনা ড্র করে দুই পয়েন্ট হারিয়ে বসলো, তখন রিয়াল মাদ্রিদের সামনে বড় সুযোগ ছিলো তাদেরকে এগিয়ে নেওয়ার। কিন্তু তারাও হাঁটলো বার্সেলোনার দেখানো পথে। ভ্যালেন্সিয়ার বিপক্ষে ড্র করে রিয়াল মাদ্রিদ যখন আবারও বার্সেলোনার সাথে একই পয়েন্টে সেঁটে থাকলো, তখনই নির্ধারিত হয়ে গেছে এই এল ক্লাসিকোর পরই নির্ধারিত হবে যে কোন একদলের জয়। যদি না ম্যাচটি আবার ড্র হয়ে বসে! তাই মৌসুমের প্রথম এল ক্লাসিকো উভয় দলের জন্য ভাগ্য গড়ে দেবার ম্যাচ।\nএল ক্লাসিকোর বার্সা-রিয়ালের চিরায়ত দ্বন্দ্ব © TF-Images/Getty Images\nগত মৌসুমে বার্সেলোনা ছিলো দুর্দান্ত ফর্মে, ছুটছিল ট্রেবল জেতার পথে। এই যাত্রার মাঝে এক মাসের ব্যবধানে রিয়াল মাদ্রিদের সাথে তিন তিনবার দেখা হবার পরও কাতালানরা তাদের পাত্তা দেয়নি। কিন্তু অ্যানফিল্ডে বিধ্বস্ত হবার পর সেই যে বার্সেলোনা নিভে গেলো, এখন পর্যন্ত তারা স্বরূপে ফেরেনি। অ্যাটলেটিক ক্লাবের বিপক্ষে হেরে মৌসুম শুরু করা বার্সা এ মৌসুমে খুবই অগোছালো ফুটবল খেলে যাচ্ছে। আর কোনোমতেই দাঁড়াতে পারছে না প্রতিপক্ষের মাঠে। রক্ষণ নড়বড়ে, মধ্যমাঠের বেহাল দশা, গ্রিজমানের অফ-ফর্ম এবং ডেমবেলের টানা ইনজুরির মাঝে বার্সেলোনা যাদের নিয়ে লিগের লড়াইতে টিকে আছে তাদের একজন হলেন টের স্টেগান। কাতালানদের গোলবারের অতন্দ্র প্রহরী স্টেগানের জন্য বেশ কিছু ম্যাচ বার্সেলোনা কোনমতে জিতে ফিরেছে। যদিও বার্সেলোনাকে পথ দেখানোর মাঝে স্টেগান নিজেও কয়েকবার ভুল করে বসেছেন। তাও এল ক্লাসিকোকে সামনে রেখে তিনিই দলের অন্যতম ভরসাদের একজন।\nবার্সেলোনার প্রাথমিক একাদশে জুনিয়র ফিরপো ও মুসা ওয়াগে নেই। নেলসন সেমেদো সদ্য ইনজুরি থেকে ফিরেছেন। তাই বার্সেলোনার দুই ফুল-ব্যাক পজিশন থাকবে সার্জি রবার্তো ও জর্দি আলবার দখলে। সেন্টার-ব্যাক জুটি আগের মতই, জেরার্ড পিকে ও ক্লেমেন্ত লংলে। কিন্তু এ মৌসুমে তাদের রক্ষণ নিয়ে কাতালান পাঁড় ভক্তও স্বস্তিতে নেই। আলবা মাত্রই ইনজুরি থেকে ফিরেছেন। আর পিকে ও লংলে জুটিকে মাঝে রেখে গোটা বার্সা রক্ষণ গোল হজম করেছে ২০টি। তাই দুর্দান্ত ফর্মে থাকা বেনজেমা ও রদ্রিগো বা বেলদের গতির ঝড় তোলা আক্রমণের তোপে আবারও পড়তে হবে বার্সার ভঙ্গুর রক্ষণকে।\nবার্সেলোনার অন্যতম ভরসা গোলকিপার টের স্টেগান © SportsKeeda\nরক্ষণের এই বেহাল অবস্থার পেছনে অন্যতম কারণ বার্সেলোনার ডিফেন্সিফ মিডফিল্ডার সার্জিও বুসকেটসের বাজে ফর্ম। এ মৌসুমের শুরু থেকে তিনি তার চিরচেনা ফর্মে নেই। ফলে রক্ষণের ব্যর্থতার পাশাপাশি তার ডিপ লাইন মিডফিল্ডের সহায়তার অভাবও বোধ করছে পিকে, লংলেরা। মধ্যমাঠে এবার যিনি একাই লড়ে যাচ্ছেন, সেই ফ্রেঙ্কি ডি ইয়ংকে আবারও আজ স্বরূপে থাকতে হবে। আর্থুরের ইনজুরিতে নতুন করে সুযোগ পাওয়া রাকিটিচকেও খেলতে হবে তার স্বাভাবিক খেলা। নয়ত ছন্দে থাকা রিয়াল মাদ্রিদের সামনে বার্সেলোনার মিডফিল্ড তুরুপের তাসের মত ভেঙে পড়বে।\nআক্রমণভাগে ডেমবেলে নেই। ভালভার্দের মুখস্থ ট্যাকটিক্স অনুযায়ী রাইট উইংয়ে থাকবেন আঁতোয়া গ্রিজমান। যিনি এখনও বার্সেলোনার সাথে মানিয়ে নেবার চেষ্টায় ব্যস্ত আছেন তিনি। নিজের স্বাভাবিক খেলার সক্ষমতা হারিয়ে ফেলা লুইস সুয়ারেজও থাকবেন কাতালানদের আক্রমণভাগে, স্ট্রাইকার পজিশনে। তবে সর্বশেষ কয়েক ম্যাচে সুয়ারেজের পরিসংখ্যান ভিন্ন কথা বলে। কারণ লা লিগায় বেশ নিয়মিত গোল পাচ্ছেন তিনি। আর সর্বশেষ দেখায় দুর্দান্ত এক হ্যাটট্রিক করা সুয়ারেজের রিয়াল মাদ্রিদের বিপক্ষে ফর্ম সবসময়ই আকর্ষণীয়।\nস্টেগান বা ডি ইয়ং দুর্দান্ত খেললেও এ মৌসুমে ম্যাচের ভাগ্য ঘুরিয়ে দেবার নায়ক সেই পুরনো সৈনিক; লিওনেল মেসি। অধিকাংশ ম্যাচে খাদের কিনারা থেকে বার্সাকে টেনে তুলছেন তিনি। কোন ম্যাচে গোল না পেলেও মেসিই পাল্টে দিচ্ছেন ম্যাচের ভাগ্য। তাই ১১ ম্যাচে ১২ গোল ও ৬ অ্যাসিস্ট করা মেসিকেই আলোর পথ দেখাতে হবে। আর এলোমেলো এ বার্সার বিপক্ষে একমাত্র মেসির জন্য জিদানকে ভাবতেই হবে নতুন কোন পন্থা।\nমেসিই হতে পারেন ভাগ্য ঘুরিয়ে দেওয়ার নায়ক © Quality Sport Images/Getty Images\nমৌসুমের শুরুতে খেই হারিয়ে ফেলা রিয়াল মাদ্রিদ আর বর্তমান রিয়াল মাদ্রিদের বিস্তর পার্থক্য। আস্তে আস্তে জিদান আবারও যেমন দল গুছিয়ে ফেলেছে, তেমনই বার্নাব্যুতেও ছন্দ ফেরত এসেছে। কিন্তু এল ক্লাসিকোকে সামনে রেখে জিদানের সামনে দুটো বড় সমস্যা এসে হাজির। প্রথম সমস্যা ইনজুরি। মার্সেলো, লুকাস ভাজকেস, জেমস রদ্রিগেজরা থাকছেন না আগামীকালের ম্যাচে। তেমনই দলের সবথেকে বড় তারকা এডেন হ্যাজার্ড ছাড়াই দল সাজাতে হবে জিদানকে। লস ব্লাঙ্কোসদের কোচে দ্বিতীয় সমস্যা হচ্ছে, ভিনিসিয়ুস ও বেলের অফ-ফর্ম এবং হ্যাজার্ড ও জেমস রদ্রিগেজের ইনজুরির ফলে কীভাবে তিনি তার আক্রমণভাগ সাজাবেন!\nএডেন হ্যাজার্ড ছাড়াই দল সাজাতে হচ্ছে জিদানকে © As.com\nআক্রমণভাগে নিশ্চিত দেখা যাবে করিম বেনজেমাকে। দুর্দান্ত ফর্মে আছেন তিনি। নিয়মিত শুধু গোল পাচ্ছেন তা নয়, দলকে একাই টানছেন। লেফট-উইং পজিশনে ইসকোর থাকার সম্ভাবনা বেশি। কারণ দুর্বল ফিনিশিং সমস্যায় ভোগা ভিনিসিয়ুসকে এমন বড় ম্যাচে খেলানোর ঝুঁকি নেওয়ার মানুষ জিদান নন। রাইট- উইং পজিশনে বেল বা রদ্রিগো গোয়েস থেকে একজন থাকবেন। জিদানের অধীনে এ মৌসুমে বেল খুব বেশি ম্যাচ খেলেননি, ফর্মটাও আশাব্যঞ্জক নয়। সে তুলনায় রদ্রিগো খেলেছেন বেশি। ভালো ফর্মের পাশাপাশি বড় কথা গোল আসছে তার পা থেকে। তাই তিনজনের আক্রমণভাগ সাজালে বেনজেমার পাশাপাশি ইসকো ও রদ্রিগোর থাকার সম্ভাবনা বেশি। আর ৪-৪-২ বা দুই জনের আক্রমণভাগ গড়ে তুললে বেনজেমার সঙ্গী হবেন গ্যারেথ বেল।\nবার্সেলোনার সাথে তুলনায় গেলে রিয়াল মাদ্রিদের বর্তমান মধ্যমাঠের অবস্থা ঢের ভালো। ক্রুস এ মৌসুমে নিজেকে সম্পূর্ণভাবে ফিরে পেয়েছেন। আর মধ্যমাঠের একটু নিচে ক্যাসেমিরো তো আছেনই। কিন্তু আজ বলা উচিত জিদানের নতুন আবিষ্কার ফেদ্রিকো ভালভার্দেকে নিয়ে, যিনি বর্ষীয়ান মিডফিল্ডার লুকা মদ্রিচকে একদম বেঞ্চে পাঠিয়ে দিয়েছেন। ভালভার্দের অধীনে রক্ষণাত্মক ঘরানার মিডফিল্ডার হলেও খেলেন 'বক্স টু বক্স' মিডফিল্ডারের ভূমিকায়। ম্যান মার্কিংয়ে দারুণ পটু তিনি। পিএসজির বিপক্ষে কিলিয়ান এমবাপেকে রুখে দেবার দায়িত্ব ছিল তার, তা পালনও করেছেন দারুণভাবে। কিছুদিন আগে অ্যাটলেটিকো মাদ্রিদের তরুণ তুর্কি জোয়াও ফেলিক্সকে আটকানোর দায়িত্বে ছিলেন তিনি। সে ম্যাচে পুরো সময়জুড়ে ফেলিক্স ছিলো তার পকেটে। তাই বার্সেলোনার সব থেকে ভয়ংকর অস্ত্র মেসিকে মার্ক করে রাখার দায়িত্ব আজ তিনি পেতে পারেন। যদিও এর আগে কোভাসিচকে দিয়ে একই পন্থা অবলম্বন করেছিলেন জিদান। তার ফলাফল এসেছিল তাদের বিপক্ষে। যদিও ম্যান মার্কিংয়ের জন্য কোভাসিচের তুলনায় ভালভার্দে বেশি দক্ষ।\nমেসিকে আটকে রাখার কাজ পেতে পারেন ভালভার্দে; ©Getty Images\nরক্ষণে লেফট-ব্যাক পজিশনে মার্সেলো ইনজুরড। বদলি খেলোয়াড় হিসেবে ফারলান্ড মেন্ডি থাকলেও জিদান সম্ভবত ব্যবহার করবেন নাচোকে। বাকি সব থাকবে অপরিবর্তিত। রাইট-ব্যাকে কারভার্হাল ও রক্ষণ জুটি রামোস ও ভারান ব্যস্ত থাকবেন সুয়ারেজ, মেসি গ্রিজমানদের বিপক্ষে দুর্গ তুলে দাঁড়াতে যাতে তাদের সদ্য ফর্ম ফিরে পাওয়া গোলরক্ষক থিবো কর্তোয়াকে অতিরিক্ত পরীক্ষার সম্মুখীন না হতে হয়। তবে কর্তোয়াকে গোলবারের নিচে রেখে লস ব্লাঙ্কোসদের রক্ষণ বার্সেলোনা থেকে তুলনামূলক ভালো। লিগে এ পর্যন্ত মাত্র ১২ গোল হজম করেছে তারা, যা বার্সেলোনা থেকে ৮ গোল কম।\n২০১৭ সালের আগস্টের পর থেকে বার্সেলোনার সাথে কোন জয় পায়নি রিয়াল মাদ্রিদ। ২০১৭ থেকে ২০১৯ এর মাঝে ৬ বারের দেখায় ৪ বার জিতেছে ভালভার্দের শিষ্যরা, বাকি ২টি ড্র। ৪ বারের হারের হতাশার কাব্যের মাঝে গতবার কাতালানদের কাছে হেরে কোপা দেল রে থেকে বাদ পড়তে হয়েছিল তাদের। যদিও এবার উভয় দলই হাঁটছে একই রাস্তায়। লিগে তাদের পয়েন্ট সমান। তবে গোল ব্যবধানে এগিয়ে আছে বার্সেলোনা। কারণ বার্সেলোনার আক্রমণ-ভাগ এ পর্যন্ত লিগে করেছে ৪৩টি গোল যেখানে রিয়াল মাদ্রিদের গোলসংখ্যা ৩৩টি। বার্সা এলোমেলো ফুটবল খেললেও ক্যাম্প ন্যুতে এবার তাদের ফর্ম ভালো। আবার কোন এক বিশেষ কারণে রিয়াল মাদ্রিদের বিপক্ষে ভালভার্দে সবসময় ভালো করেন। তাই এবারের ম্যাচে তার দলের গুরুত্বপূর্ণ খেলোয়াড় যেমন মেসি, ডি ইয়ং, রবার্তো ও স্টেগান স্বরূপে থাকলে ম্যাচের ফলাফল বার্সেলোনার দিকেই যাবে। বিপরীতে, রিয়াল মাদ্রিদ এবার হোম অথবা অ্যাওয়ে সব মাঠেই জয় ধারা অব্যাহত রেখেছে। তাই আরও একবার বড় ম্যাচে বার্নাব্যু সমর্থকরা ভরসা রাখবেন বেনজেমা ও রামোসদের উপর।\nজিদান-ভালভার্দের এই দ্বৈরথের খাতায় নতুন কী যোগ হবে?; ©AFP via Getty Images\nপরিশেষে, এই দশকের শেষ এল ক্লাসিকোর ভাগ্য একটি সরল দোলকের মত, যা উভয়দিকে দোদুল্যমান। ঘরের মাঠ ও মেসি, স্টেগান, ডি ইয়ংদের ফর্মের জন্য কখনও বার্সেলোনা ফেভারিট, তো অপর মুহূর্তে সাম্প্রতিক দলগত ফর্ম ও আত্মবিশ্বাসী একাদশের জন্য রিয়াল মাদ্রিদ ফেভারিট। তাই এ ম্যাচকে সামনে রেখে এক তরফা মন্তব্য বা সমালোচনা ঠিক সময়োপযোগী হবে না। যে কোন সময়, যে কোন দলের দিকে ভাগ্যদেবীর সুনজর পড়তে পারে। তাই সবথেকে গুরুত্বপূর্ণ ঐ মাতাল করা ৯০ মিনিট, যে সময়ই দুই দলের ভাগ্য গড়ে দেবে।\nThis article is in bangla language. It isamatch post match review right beforeahigh-voltage match of La Liga between Barcelona vs Real Madrid.


বাংলাদেশের সাথে যৌথ বিশ্বকাপ আয়োজনের ছক কষছে ভারত, পাকিস্তান, শ্রীলঙ্কা! বাংলাদেশের সাথে যৌথ বিশ্বকাপ আয়োজনের ছক কষছে ভারত, পাকিস্তান, শ্রীলঙ্কা!\nবাংলাদেশের সাথে যৌথ বিশ্বকাপ আয়োজনের ছক কষছে ভারত, পাকিস্তান, শ্রীলঙ্কা!\nপ্রকাশ: শনিবার, ৩ জুলাই, ২০২১ | ১৬:৫৬:১০\n২০২৩ ওয়ানডে বিশ্বকাপের পর ২০২৬, ২০২৮ টি টুয়েন্টি বিশ্বকাপ, ২০২৫ এর চ্যাম্পিয়নস ট্রফির মত আসরগুলো কোথায় অনুষ্ঠিত হতে যাচ্ছে সেগুলো বাছাই করা হবে আইসিসির বিডিং পলিসি অনুযায়ী। ভারত চায়ছে ২০২৩ ওয়ানডে বিশ্বকাপের পর আরও একটি ওয়ানডে বিশ্বকাপ ও টি-টুয়েন্টি বিশ্বকাপ আয়োজন করতে। বাঁধ সাধবে পাকিস্তান, শ্রীলঙ্কা ও আরব আমিরাত।\nতবে ঠিক এখানেই শাপে বর বাংলাদেশের। ২০২৫ চ্যাম্পিয়নস ট্রফির জন্য বিড করতে যাচ্ছে এটি একপ্রকার নিশ্চিত। এ্রছাড়া যৌথভাবে আইসিসি বিশ্বকাপ ও টি টুয়েন্টি বিশ্বকাপ আয়োজন করবার চেষ্টা করবে বাংলাদেশ। যৌথভাবে আয়োজন করতে বাংলাদেশের দিকে হাত বাড়াবে কোন দেশ? এমন প্রশ্নের উত্তরে বেশ ভাল সাড়া পাচ্ছে বাংলাদেশ। বিসিবির সুত্র নিশ্চিত করেছে, যৌথ আয়োজনে বাংলাদেশে বেশ কয়েকটি দেশের তালিকার প্রথম পছন্দ।\nপরপর দুটি আসরের আয়োজন এককভাবে করবার কারণে ভারতকে এককভাবে কোন বিশ্বকাপ সহসা আয়োজন করতে বাধা হতে পারে অন্য দেশগুলো। বাধা এড়াতে ভারত বেছে নিতে যাচ্ছে বাংলাদেশকে। একক আয়োজনের পরিকল্পনার বদলে ভারত বাংলাদেশকে নিয়ে আয়োজনের প্রস্তাব দিবে টি-টুয়েন্টি বিশ্বকাপ ও ওয়ানডে বিশ্বকাপ। সেক্ষেত্রে পরপর আরেও আসর আয়োজন করাটা সহজ হবে ভারতের জন্য।\nভারতের পাশাপাশি শ্রীলঙ্কাও একই পথে যেতে চায়ছে। বাংলাদেশকে সাথে নিয়ে তারা আয়োজন করতে চায়ছে টি-টুয়েন্টি অথবা ওয়ানডে বিশ্বকাপের যে কোন ইভেন্ট। লঙ্কার প্রভাবশালী বেশ কিছু মিডিয়ায় বাংলাদেশকে দেখা হচ্ছে লঙ্কানদের প্রথম পছন্দ হিসেবে।\nতালিকার তৃতীয় দেশ পাকিস্তানও একই সুরে পরিকল্পনা করছে। আরব আমিরাতকে নিয়ে টি-টুয়েন্টি বিশ্বকাপ এবং বাংলাদেশকে নিয়ে ওয়ানডে বিশ্বকাপ আয়োজন করতে আগ্রহী পাকিস্তান। পাকিস্তান ক্রিকেটের গোপন সুত্রের বরাত দিয়ে এমন খবর পাকিস্তান মিডিয়ায়। পাকিস্তানে একক আয়োজন নিরাাপত্তার কারণে কঠিন হবার কারণে পাকিস্তান বাংলাদেশকে পাশে চায়ছে।\nবিসিবি বেশ সফল পিসিবি, বিসিসিআই ও লঙ্কান ক্রিকেট প্রশাসনের সাথে কুটনৈতিক সমঝোতা রক্ষা করে। যার ফলস্বরুপ একাধিক বিশ্ব আসর আয়োজনে বাংলাদেশের চাহিদা বেশ ভাল। ২০১১ বিশ্বকাপ, ২০১৪ টি-টুয়েন্টি বিশ্বকাপ আয়োজনে দাপট দেখানো বাংলাদেশ প্লাস নম্বর হাতে নিয়ে আইসিসি সভায় হাজির থাকবে। বিভিন্ন দেশের চাহিদার ভিত্তিতে যৌথভাবে যে কোন একটি বড় ইভেন্ট আয়োজনের দরজা তাই খুলে যেতে পারে বাংলাদেশের।


সাহসী নেতা শেখ হাসিনা এবং ভয়-ডরহীন বাংলাদেশ আকাক্সক্ষা\nপ্রচ্ছদ » » সাহসী নেতা শেখ হাসিনা এবং ভয়-ডরহীন বাংলাদেশ আকাক্সক্ষা\nপূর্ববর্তী অ্যাবাউট বিচারবহিভর্‚ত হত্যাকাÐ\nপরবর্তী মাহমুদা বেগম : যিনি জীবনের সব আয়, উপহার বিলিয়েছেন অকাতরে\nআমি রাজনীতি করি, কেন করি, কার জন্য করি? প্রশ্নগুলোর উদয় হয় যখন দেখি আমাদের এই সোনার দেশটাকে হায়েনারা ছিন্নভিন্ন করতে চাইছে। বোমা হামলা হয়, বিশ্বজিৎদের প্রাণ দিতে হয়, মেয়রের সন্তান কর্তৃক তরুণীকে শ্লীলতাহানি হতে হয়, রিফাতকে প্রকাশ্যে কুপিয়ে হত্যা করা হয়, কিছু সমাজবিরোধী মানুষ মিন্নিকে চরিত্রহীন বানানোর জন্য ফেসবুকে স্ট্যাটাস দেয়, শাহিনের মতো একজন বাচ্চাকে রিকশা ভ্যানের জন্য আঘাতের পর আঘাত করা হয়। আমরা কোথায় যাচ্ছি? প্রশ্ন জাগে নিজের মনে, এজন্য কি আমরা রাজনীতি করছি? রাজনীতি করেছিলাম মুক্ত আকাশে উড়বো, মুক্ত আকাশে ভাসবো, মুক্ত মনের আনন্দে এই পৃথিবী ভরিয়ে দেবো। চিৎকার করে বলবো, এই পৃথিবী দেখো, আমরা বাঙালি স্বাধীনচেতা মানুষ, আমরা আমাদের মাটি পরাধীনতার হাত থেকে মুক্ত করেছি, ভাষার জন্য জীবন দিতে পারি, বাঙালি জাতির ঐক্য বিশ্বকে দেখাতে পেরেছি। যেখানেই বাঙালির পদচারণা হয়েছে, ইতিহাস সেখানেই সৃষ্টি হয়েছে। সুনীল বোস, সুর্যসেন, রবীন্দ্রনাথ, নজরুল, জাতির জনক বঙ্গবন্ধু শেখ মজিবুর রহমানরা বাঙালি। আমরা গর্বিত, গর্ব অনুভব করি পরিচয় দিতে।\nবাঙালির পরিচয়ে কোনো অপরাধীর তালিকায় দেখলে আমার কষ্ট হয়। গর্বিতও হই যখন দেখি শেখ হাসিনার মতো সাহসী বাঙালি, বাঙালি জাতির ও বাংলাদেশের দায়িত্বভার নিয়েছেন এবং যথাযথভাবে পালন করার চেষ্টা করছেন। সফলতা আর ব্যর্থতা নিয়ে আলোচনা করার সামর্থ্য আমার নেই, যেহেতু আমি তার দলের রাজনীতি করি। বিচারের ভার এদেশের জনতার উপর ন্যস্ত থাকলো। তবে আমি গর্বিত এই ভেবে যে, আমি শেখ হাসিনার দলের রাজনীতি করি। উত্তর খুঁজে পেয়েছি মা শব্দের অর্থ। মমতার বাঁধনে শেখ হাসিনা যখন ভ্যানচালক শাহিনকে বেঁধে নিয়েছেন, চিকিৎসার দায়িত্ব নিয়েছেন, অপরাধীদের আইনের আওতায় আনার জন্য নির্দেশ দিয়েছেন। রাত জেগে ছাত্রলীগের নেতারা শাহিনকে চিকিৎসার প্রয়োজনীয় ব্যবস্থা করেছেন। আমি আজ চিৎকার করে বলতেই পারি শেখ হাসিনার সরকার এই বাংলায় বারবার দরকার। বুক ফুলিয়ে রাজনীতি করতেই পারি, দেশের মানুষের কাছে ভোট চাইতেই পারি, তবে কিছু অপবাদ যে, নেই আমি তা বলছি না। তবে তারেক জিয়া, খালেদা জিয়ার অপরাধের কাছে কি ? মুজিব আদর্শ বুকে ধারণকারীরা অপরাধ করতে পারে না। অনেক বড় দল আওয়ামী লীগ, যেদিকেই তাকাই আওয়ামী লীগ ছাড়া কিছুই দেখি না, অপরাধী আসবে কোত্থেকে। ভ্যানচালক শাহিনকে ঢাকায় আনা, চিকিৎসার ব্যবস্থাকারীরাও ছাত্রলীগ, আবার বিশ্বজিৎকে হত্যার দায়ভারও ছাত্রলীগের উপর… প্রচারের ব্যবধান অনেক। তবে মাননীয় প্রধানমন্ত্রী শেখ হাসিনার মমতার কোনো ব্যবধান নেই। মায়ের দায়িত্ব কি, পালন করে কীভাবে জানি না। মায়ের কাছে গেলে, মা কাছে এলে হৃদয়ের মাঝে যে অনুভ‚তি অনুভব করি… শেখ হাসিনার কথা শুনলে, তার মমতায় এদেশের মানুষগুলোকে জড়াতে দেখলে, দেশ নিয়ে ভাবনার কথা শুনলে, সভার মাঝে অনেক ¯েøাগান থামাতে যখন মুখের সামনে আঙ্গুল এনে চুপ করতে বলেন শাসনের সুরে, তখন আমার মায়ের কথাই মনে পড়ে। আমরা চুপ হয়ে গেলে মিটিমিটি হাসেন, দেখতে কি যে মধুর লাগে, পাঠক বোঝাতে পারবো না। সাজেদা চৌধুরী, ওবায়দুল কাদের, মমতাজ উদ্দিন স্যারের বক্তৃতার সময় নিজ হাতে মাইক ঠিক করেছেন অসুস্থ বলে, তা দেখে আমার কি যে ভালো লেগেছিলো, মায়ের কাজ তো এ রকমই হয়। মা শব্দের অর্থ বোঝানোর ক্ষমতা আমার নেই, মাননীয় প্রধানমন্ত্রী শেখ হাসিনা আছে তো, দেখে শিখে নিও ভাই। লেখক : মহাসচিব, বাংলাদেশ মাংস ব্যবসায়ী কল্যাণ সমিতি